بەشی سی و سێهەم: هەڵسەنگاندنی كتێبی سەرۆكی سەنگاپورە (من العالم الثالث إلی الأول) - بنکەی روناکبیریی گەلاوێژ :: Gelawej\nبەشی سی و سێهەم: هەڵسەنگاندنی كتێبی سەرۆكی سەنگاپورە (من العالم الثالث إلی الأول)\nهەمەڕەنگ Apr 5, 2020\n(كەسانی شیاو بۆ شوێنی شیاو دانەنرێن، كارەساتی لێدەكەوێتەوە)\nدیاریكردنی كەسی شیاو بۆ شوێنی شیاو، یەكێكە لە بنچینەی بیركردنەوەی سەرۆكی سەنگاپورە. بە خزمگەرایی، یان دەستەبازی، یان پیلانگێڕی، هیچ پۆستێكی نەداوەتە هیچ كەسێك.. چەندیش لێی نزیك بوبن. تەنها توانا، ئەزمون، بڕوانامەو لێوەشاوەیی كردۆتە پێوەر. كێ كوڕی كام بنەماڵەیەو كێ كچی كام بەرپرسە، نرخی نەبووە لای.\n"دیاریكردنی پیاوی شیاو بۆ پۆستە دەستوریە گرنگەكان. وەكو سەرۆكی دادگای باڵاو سەرۆكی كۆمار، مەسەلەیەكی زیندووی بنچینەییە. بەهەڵە دەستنیشانكردن، واتا ساڵەها شڵەژان‌و شەرمەزاری بەرامبەر رای گشتی‌و كێشەگەلی بێڕادەش".(ل278)\nدیقەت بدرێ، چۆن چۆنی سەرەنجامی بەهەڵە دیاریكردنی پۆستی باڵا، بۆ كەسانی نەشیاو لەشوێنی شیاودا، وڵات دوچاری چ نەهامەتیەك دەكات، وردتر دەڵێ:\n"زۆر ئاسانە بڕیار بدرێ كێ بەتواناترین كەسە، بەراورد بەوە پێشبینی بكرێ كە كێ خاوەنی كەسایەتیەكە كە توانای ئەوەی هەیە لە بەرزترین پۆست دا بێ".(هەمان لاپەڕە)\nبە سەرپێیی بڕیاردان لەسەر كەسایەتیەكان، بەبێ رەچاوكردنی توانای كەسەكان‌و ئەگەری سەركەوتن‌و سەرنەكەوتنیان. یەكێكە لە گەورەترین نەخۆشیەكانی وڵاتانی دواكەوتوو. لەمبارەوە دوو نمونە دەهێنێتەوە، بەم شێوەیە:\n"سەرۆكی داد و سەرۆكی دەوڵەتم، ساڵەها پێش ئەوەی دابمەزرێن، دەناسی. یەكەمیان سەركەوتنێكی گەورەی بەدەست هێناو دووەمیشیان شكستێكی خراپی توش بوو. دانانی بە روداوێكی خەمبار لەقەڵەم دا، كە لەتواناماندا بوو، خۆمانی لێ لابدەین".(هەمان لاپەڕە)\nئەم راستییە، لە دیاریكردنی باڵاترین پۆست، كە بە هەڵە دیاریكراوە، كوت‌ومت دەیسەلمێنێ، توێژینەوە بۆ دیاریكردنی هەموو پۆستەكان، بەپێی سیڤی خزمەت‌و بڕوانامەو لێوەشاوەیی (سیاسی، تەكنۆكراتی‌و خاوەن بڕوانامە) یەكێكە لە بنەما سەرەكیەكانی كاندیدكردنی كەسایەتیەكان، بۆ پۆستەكان. هەموو بڕیارێكی سەرپێیی، یان بەهۆی هۆكاری لاوەكیەوە، بۆ بەرزكردنەوەی پلەو پۆست، بۆ كەسانی نەشیاو لەشوێنی شیاودا، لایەنی كەم شكست دەخوات، ئەگەر كارەساتی لێ نەكەوێتەوە. باجەكەشی، پرۆسەی سیاسی‌و ئابوری‌و رای گشتی دەیدات.\nزۆر بە دیقەت، فەلسەفەی دادگاو فەلسەفەی سیاسەتی حوكمڕانی باسكردووە، كە دەبێ چۆن تەواوكەری یەكدی بن. لەمبارەوە ئەمە دەنوسێ‌و دەشگێڕێتەوە:\n"بۆ ئەم پۆستە (سەرۆكی دادگا-نوسەر) بۆ كەسێك دەگەڕام فەلسەفەكەی لەسەر كۆمەڵ، ناكۆكیەكی زەقی لەگەڵ فەلسەفەی مندا نەبێ. ئەگەرە لۆژیكیە سەرەكیەكانی كە سەرۆكی دادگای باڵا دەریشی نابڕێ‌و تێگەیشتنی بۆ ئامانجەكانی حكومەتی باش، بایەخێكی زیندوی گەورەی هەیە".(ل279)\nنمونەیەكی جوان، كە شایەنی نوسینە، باس دەكات‌و دەڵێ، كاتێك دادگاكانمان خۆیان بۆ دادگاییكردنی ژمارەیەك كۆمۆنیست ئامادە دەكرد كە ئاژاوەیان لە شەستەكاندا نابوەوە، ترسام كێشەكەیان بخرێتە بەردەم قازیەكی بەریتانی (هاتوو) رەنگە هەست‌و بیركردنەوەی هەستیاری بەرامبەر هەستە سیاسیەكانی باوی ئەوكاتە نەبێ. داوام كرد سەرۆكی دادگا ببینم‌و كێشەكەم بۆ رونكردەوە كە رەنگە حكومەت تومەتبار بكرێ بەوەی بۆتە گەمەی دەستی حكومەتی بەریتانیا. بە سەرسوڕومانەوە سەیری كردم‌و گوتی: جەنابی سەرۆك وەزیران پێویست ناكات لە شڵەژان بترسی.. تێگەیشتبوو كە هەستیاری سیاسی چەندە".(ل279)\nئەمەیە تێگەیشتن لە هەستیاری خەڵك‌و دۆخی سیاسی‌و چۆنیەتی لێكۆڵینەوەی یاسایی لە كێشەی كۆمۆنیستەكان، چونكە پەیوەستە بە هەستی دژایەتی داگیركاری..و رای گشتیەوە.. دادگاش، بە دابڕاوی لە راستیە سیاسیەكان، ناكرێ حوكمی رەها بدات لەسەر كێشە سیاسیەكان!!\nئەم بابەتە 86 جار خوێندراوەتەوە


دەستگیرکراوانی بادینان بە زووترین کات ئازاد بکەن.\nرۆژی ٢٣ی کانوونی دووەم فڕۆکە جەنگییەکانی تورکیا، لە دوو بۆردوومانی جیاوازادا لە گەلی رەشاڤە (کەمەری ئامێدی) لە ناحیەی دیرەلوکی سەربە قەزای ئامێدی شەش ھاوڵاتی ناوچەکەیان کردە قوربانی. ئەو شەش ھاوڵاتییە کە بەمەبەستی ڕاوە ماسی چووبونە ئەو ناوچەیە ، لەو بۆردومانەدا چواریان گیاننیان بەخت کرد و ە دووانیان برینداربوون.\nلەکاتی مەراسیمی ناشتنەکەیاندا ژمارەیەکی زۆری ھاوڵاتیانی ناوجەکە ، جگە لە کەس وکاری قوربانیان بەشداریانکرد. لەدوای ناشتنی تەرمەکانیان، گەنجانی ناوچەکە بە خۆپیشاندان بەرەو بنکەی سەربازی (سیرێ) کە لە کۆمەڵگەی سیرێیە بەڕێکەوتن.\nسەربازانی ناو بنکە سەربازیەکە بەبێ ئەوەی ھیج بەھایەک بۆ خەڵکی ناوجەکە دابنێن، تەقە بەسەر خۆپیشاندەراندا دەکەن و لە ئاکامدا حەووت ھاووڵاتی بریندار دەبێت و یەکێکیش گیانی بەخت دەکات کە تا ئێستاش ھیج کەس لەوانەی کە تەقەیان کردووە بەسەر خۆپیشاندەراندا، لێپرسینەوەیان بەرامبەر نەکراوە ئەمە لەکاتێکدایە ئەرکی سەرەکی دامودەزگای دەوڵەتی پاراستنی ھاووڵاتیانی خۆیە بەرامبەر بە ھێزێکی دەرەکی, بەلام بەپێجەوانەوە ھێزە ئەمنیەکانی حکومەتی ھەریمی کوردستان چەندین ھاوولاتی لە خۆپیشاندەران دەسبەسەر دەکەن.\nرۆژی ١١ی شوبات دادگای دھۆک بڕیاری مانەوەی چەند کەس لە دەستبەسەرکراوەکان درێژ دەکاتەوە کە چەندین کەسیان گواسترانەوە بۆ دادگای دیرەلوک بە ھۆکاری “تایبەتمەندی شوێن” وە دۆسییەی شەش دەستگیرکراوی تر بە ناوەکانی شێروان شێروانی ، تاکوور زەردەشتی، رێکان رەشید، ئەیاز کەرەم وموستەفا بامەڕنی ، بە ناوی ئاردال زاخویی لە دادگای دھۆک ھێشتراونەتەوە.\nبەپێیی زانیاریەکان لە میدیاکانی باشووری کوردستانەوە بریار وایە ئەم دەستبەسەرکراوەانە بە ماددەی ١٥٦ی سزادانی عێراقی کە “خیانەتی نیشتیمانی و تێکدانی ئاسایشی وڵات”ە و سزاکەی “لەسێدارەدان”ە حوکم بدرێن. لە کاتێکدا ئەو دەستبەسەرکراوەانە دژ بەو سوپای تورکیا لە ھەرێمیی کوردوستان ناڕەزایەتییان دەربڕیوە کە بۆتە مەترسی بۆسەر ژیان و ئاسایشی خەڵکی ناوجەکە وە بە پێ ئامارەکان لە ماوەی تەنیا چوارساڵی رابردوو ٨٢٣ جار ھەرێمی کوردستان لە رێگای فڕۆکە و تۆپخانەکانی تورکیاوە بۆردوومان کراوە وە زیاتر لە ٢٠ھاووڵاتی گیانیان لەدەست داوە.\nبۆیە دۆسیەی ئەو چەند کەسە دەستبەسەرکراوەانە کراونەتە دۆسیەیەکی سیاسی و رێچکەی یاسایان نیە، لە راستیدا دەبوو ئەو چەند دەستبەسەرکراوەانە کە لە خۆپیشاندەرەکە بشداریان کەردوە بە پێ یاسای ژمارە ١١ی ساڵی ٢٠١٠ی رێکخستنی خۆپیشاندان مامەڵەیان لەگەڵ بکردرایت و ئەو شەش دەستبەسەرکراوەانە دھۆک کە لەو خۆپیشاندانەدا بەشدارنەبوون ھەر لە سەرەتاوە دەسبەسەر نەدەبون.\nبە پێی یاسای ژمارە دەی ئاسایشی نیشتمانی عیراق و ھەریمی کوردستان و یاسا بنەرەتیەکانی مافی مروڤ وەکو بەندەکانی ١٠، ١٨، ١٩ ، ٢١ ، ٢٧ کە بە روونی باس لە مافی بەشدار بوونی ھاوونیشتمانیان لە کۆر و کۆمەڵدا دەکات، کۆمیتەی چاودێری مافەکانی مروڤی کونگرەی نەتەوەیی کوردستان داوا لە حکومەت و دەستگای داددی ھەریمی کوردستان ئەکات کە بە زووترین کات بەندەکانی مافی مرۆڤ لەبەر چاو بگرێت و ئەو دەسبەسەرکراوانە بە بێ مەرج ئازاد بکات.\nھەر وەھا کۆمیتەی چاودێری مافەکانی مروڤی ک ن ک داوا لە ھاونیشتمانیانی باشوری کوردوستان دەکات کە نەھیڵن مافە بنەرەتیەکانیان لە لایەن ھیج دەستگایکی ئەمنی و سیایسەوە پێشێل بکریت، وە بۆ سیستەمیکی شارستانی و دادپەروەرانە کە مافەکانی مرۆڤی تیدا گونجا بێت و شایانی ژیانی ھاونیشتمانیانی باشوری کوردستان بێت، تێکوشانی ھەمەلایانە بکەن.\nکۆمیتەی چاودێریی مافەکانی مروڤی\nکۆنگرەی نەتەوەەیی کوردستان


رئيس مجلس النواب يجري جولة تفقدية في أحياء بغداد - وكالة عراق تايمز الاخبارية\nأجرى رئيس مجلس النواب محمد الحلبوسي جولة تفقدية في عدد من أحياء العاصمة بغداد، رافقه خلالها أمين بغداد السيد علاء معن، كما التقى سيادته عدداً من المواطنين واستمع إلى شكاواهم، والتي وجه بتسهيلها ومتابعتها مع الجهات المعنية.\nسەرۆکی ئەنجومەنی نوێنەران گەرەکەکانی بەغدا بەسەردەکاتەوە\nمحەمەد حەلبوسی سەرۆکی ئەنجومەنی نوێنەران، . چەند گەرەکێکی بەغدای پایتەختی بەسەرکردەوە بەیاوەری عەلا مەعن ئەمینداری بەغدا و بەرێزیان چاوی کەوت بە ژمارەیەک لە هاوڵاتیان و گوێبیستی سکاڵاکانیان بوو راسپاردەشتی دەرکرد بۆ بەدواداچوون لەگەڵ لایەنە پەیوەندیدارەکان.\nAl-Halboosi conducts an inspection tour in Baghdad neighborhoods\nThe Parliament's Speaker Mohammed al-Halboosi conducted an inspection tour for a number of neighborhoods in the capital, Baghdad, accompanied by the Mayor of Baghdad, Mr. Alaa Maan.\nHis Excellency the Speaker met a number of citizens, and listened to their complaints, which he directed to follow up with the concerned authorities.\nFeb 22, 2021


دووەمین فێستیڤاڵی هەنار بۆ بەرهەمە خۆماڵییەكانی پارێزگای هەڵەبجە بەڕێوە چوو.\nئەمڕۆ یەكشەم لە شاری یاریی پارێزگای هەڵەبجە دووەمین فێستیڤاڵی هەنار بەڕێوە چوو، دوای ئەوەی ساڵی پار لە شارەدێی "سیروان"ی سەر بە پارێزگای هەڵەبجە بەڕێوە چوو بوو، ئەمساڵ تایبەتە بە بەرهەمە خۆماڵییەكانی هەڵەبجە، چونكە لە بەرهەمی هەنار بەناوبانگە بۆیە فێستیڤاڵەكەش بەناوی هەنار ناو نراوە و لەلایەن وەزارەتی كشتوكاڵ و ئەنجوومەنی رێكخراوەكانی هەڵەبجە و كشتوكاڵی هەڵەبجە ئەنجامیان داوە.\nمەنزەر عەلی سەرۆكی ئەنجوومەنی رێكخراوەكانی هەڵەبجە و سەرپەرشتیاری فێستیڤاڵەكە بە "وشە" گوتی: ئەمە دووەم ساڵی فێستیڤاڵەكەیە كە تایبەتە بە بەرهەمە ناوخۆیی و كارە دەستییەكان و خواردنەكانی سنووری پارێزگای هەڵەبجە، ئەمساڵیش بە دەیان جووتیار و خانم و هاووڵاتی بەشدار بوون تێیدا.\nزیاتر گوتی: ئامانجمان لە ئەنجامدانی ئەم فێستیڤاڵانە، خستنەڕووی بەرهەم و تواناكانی جووتیاران و هاووڵاتییانی شارەكە و زیاتر یەكترناسینی ئەو هاووڵاتییانە و پیشاندانی بەرهەمەكیان و وەرگرتنی ئەزموونەكان لە یەكتری، بۆیە بەردەوام دەبین لەم فێستیڤاڵە و هەموو ساڵێك بەڕێوەی دەبەین.\nروونی كردەوە: بەرهەمەكان زۆرن وەك هەنار، ترێ، روبە هەنار، چەندان جۆر گوڵ، كەلوپەلی دەستكرد،، هەنجیر و دەیان جۆری تر لە كەلوپەلی خۆماڵی.\nعەزیز محەمەد یەكێك لە جووتیارانی بەشداربووی فێستیڤاڵەكە بە "وشە"ی گوت: من ئەمڕۆ بەرهەمی هەناری باغەكەی خۆم هێناوە بۆ ئەم فێستیڤاڵە و بۆ ئەوەی لێرە پیشانی خەڵكی بدەم، لەگەڵ ئەوەشدا دەیانفرۆشم. ئەم جۆرە فێستیڤاڵانە پێویستن چونكە هاوكارن بۆ پیشاندان و خستەرووی بەرهەمەكانمان.\nهەڵەبجە دەكەویـَتە 83 كیلۆمەتر باشووری رۆژهەڵاتی شاری سلێمانی، ئەو شارە بەرهەمی كشتوكاڵی و باغداری زۆرە و بەناوبانگە بە باشترین هەناری كوردستان و پارساڵ بەرهەمی هەنار لەو شارە 15 هەزار تۆن زیاتر بووە، هەروەها چەندان جووتیاری نموونەیی تێدایە، وەك ئازاد محەمەد كە جووتیارە و ئەمساڵ خەڵاتی جووتیاری نموونەیی لە هەموو كوردستان پێ بەخشرا.\nهەڵەبجە: سەلام هانەدنی\n317 ملیاره‌كه‌ى به‌غدا گه‌یشته هه‌رێم و مووچه‌ى ته‌واوى وه‌زاره‌ته‌كان دابه‌ش ده‌كرێ\nپه‌رله‌مانتارانی كورد له به‌غدا پێش ئه‌وه‌ى شه‌ڕی بودجه بكه‌ن چوار داوا له حكوومه‌تی هه‌رێم ده‌كه


ترەمپ: بە ئەردۆغان-م وت یەك سەربازی ئەمریكی بریندار ببێت، كێشەی گەورە رودەدات\nدۆناڵد ترەمپ، سەرۆكی ئەمریكا، رایگەیاند، ئەو لایەنگری هیچ لایەك ناكات بە بڕیارەكەی بۆ كشاندنەوەی هێزەكانیان لە باكوری سوریا، جەختی كردەوە كە تەنها دەیەوێت هێزەكانیان بگەڕێنەوە بۆ وڵات.\nئاوێنە: سەرلەبەیانی رۆژی دوشەممە، ئەمریكا دەستی كرد بە كشاندنەوەی هێزەكانی لەسەر هێڵی سنوری لەگەڵ توركیا لە باكوری سوریا، ئەوەش دوای ئەوەی كۆشكی سپی شەوی یەكشەممە رایگەیاندبو، توركیا دەست بە ئۆپەراسیۆنی سەربازیی لەناوچەكە دەكات و هێزەكانی ئەمریكا لەگەڵ ئۆپەراسیۆنەكەدا نین و بەشداری تێدا ناكەن و لە ناوچەكەش دەكشێنەوە.\nدرەنگانی ئەمشەو(دوشەممە)، دۆناڵد ترەمپ لەپەراوێزی ئیمزاكردنی رێككەوتنێكی بازرگانی لەگەڵ ژاپۆن، دوپاتیكردەوە كە وڵاتەكەی پۆلیسی ناوچەكە نییەو جەختیشی لەسەر ئەوە كردەوە كە ئەو هەڵبژێردراوە تا هێزەكانی وڵاتەكەی لە "جەنگە بێهودەكان" بكشێنێتەوە.\nسەرۆكی ئەمریكا دیسان هێمای بۆ ئەوەش كرد كە ئامانجی هێزەكانی ئەمریكا لەسوریا "لەسەرەتاوە ئامانجێكی كورت ماوە بوە" و وتیشی"زیاتر لە دو ملیار دۆلارمان لە شەڕی دژ بە داعش خەرج كرد...دۆخی باكوری سوریا ناگۆڕدرێت ئەگەر هێزەكانمان لەوێ بهێڵینەوە."\nئەوەشی خستەڕو"بە 'ئەردۆغان'م وت؛ رێگەنەدەن یەك سەربازی ئەمریكی بریندار ببێت، ئەگەر نا كێشەی گەورەی لێدەكەوێتەوە."\nبڕیارە لەناكاوەكەی ترەمپ بۆ كشانەوە لە باكوری سوریا رەخنەی بەرفراوانی لەسەر ئاستی ناوخۆی ئەمریكا بەدوای خۆیدا هێنا تەنانەت بەشێك لەرەخنەكان لەنێو پارتەكەی خۆیەوە پارتی كۆمارییەكانەوە بون.\nشارەزایانی ئەمریكا لە ناوچەكەو بەرپرسانی پێشوی ئەمریكا پێیان وایە بڕیارەكەی ترەمپ، وەرچەرخانێكی بەرچاوە لە سیاسەتی واشنتۆنداو دەستبەرداربونی ئاشكرایە لە شەڕڤانانی كورد كە هاوبەشی سەرەكی ئەمریكا بون لەشەڕی دژبە داعش لەناوچەكە.


وردەکاری هێرشەکەی داعش لە کوڵەجۆ بڵاوکرایەوە\nدوای ئەوەی شەوی رابردوو چەکدارانی داعش لە ناوچەی تەپی تەڵان لە سنوری کوڵەجۆی دەڤەری گەرمیان هێرشیانکردە سەر هێزەکانی پێشمەرگە، لەکاتی بەهاناوەچوونی پێشمەرگەکاندا، بۆمبێکی چێندراو بە ئۆتۆمبێلێکی پێشمەرگەدا تەقییەوە و بەهۆیەوە پێنج پێشمەرگە شەهیدبوون و چواری دیکەش برینداربوون.\nئاوێنە: بەگوێرەی زانیارییەکان کە بەرپرسانی پێشمەرگە بە رۆژنامەنوسانیان داوە، ئەو پێشمەرگانەی کە شەهیدبوون هەموویان لەناو ئەو ئۆتۆمبێلەدابوون کە بۆمبەکەی پێدا تەقیوەتەوە. دوای تەقینەوەی بۆمبەکەش، چەکدارانی داعش چوونەتە سەر ئۆتۆمبێلەکە و پێشمەرگەیەک کە بریندارببوو، "فیشەکیان پێوەناوە و کوشتوویانە."\nئاماژەیان بەوەشکردوە، ئەو پێشمەرگانەی لەهێرشەکەی شەوی رابردودا بریندارکراون سەرجەمیان داعش بە نیشانشکێن تەقەی لێکردوون و برینداری کردوون. هاوکات پێشمەرگەیەکی دیکەش بە برینداری لەو ئۆتۆمبێلەدا رزگاری بووە کە کە بۆمبەکەی پێدا تەقیوەتەوە و گەیەندراوەتە نەخۆشخانە. ئەو پێشمەرگەیەش شۆفێری هەمەرەکە بووە.\nهاوکات بەرپرسانی لیوای پێنجی پێشمەرگە رایانگەیاندوە، ئەو پێنج پێشمەرگەیەی شەهیدبوون سەرجەمیان خەڵکی سنووری شارەزوورن.\nشەوی رابردوش وەزارەتی پێشمەرگە رایگەیاند، گروپی چەکدارانی داعش هێرشیانکردووەتەسەر خاڵێکی پاسەوانی هێزەکانی پێشمەرگەی لیوای 5ی پیادەیان لە تەپکی (کەڵان) لەسنوری کوڵەجۆی سەر بە ئیدارەی گەرمیان، هێزەکانی پێشمەرگە هێرشەکەی داعشیان تێکشکاندووە و چوار پێشمەرگەش برینداربوون.\nناوی شەهید و بریندارەکانی پێشمەرگە و شوێنی نیشتەجێبوونیان:\nئیبراهیم بارام - عەربەت\nئیسماعیل محەممەد - سەیدسادق\nئاراس سەمین - سەیدسادق\nئەمین حوسێن: زەڕایەن\nنەبەرد سەعید - عەربەت\nهێمن رۆستەم محەممەد - سەیدسادق\nجەمال کەریم محەممەد - هەڵەبجەی تازە\nعەتا عەلی - سەیدسادق\nعومەر عەلی - کەلار\nعەفان خالید حەمە عەلی - خورماڵ\nبەگوێرەی زانیارییەکان کە بەرپرسانی پێشمەرگە بە رۆژنامەنوسانیان داوە، ئەو پێشمەرگانەی کە شەهیدبوون هەموویان لەناو ئەو ئۆتۆمبێلەدابوون کە بۆمبەکەی پێدا تەقیوەتەوە. دوای تەقینەوەی بۆمبەکەش، چەکدارانی داعش چوونەتە سەر ئۆتۆمبێلەکە و پێشمەرگەیەک کە بریندارببوو، "فیشەکیان پێوەناوە و کوشتوویانە."


بزوتنه‌وه‌ى گۆڕان:ده‌بێت عێراق له‌ململانێى ده‌ره‌كى وهه‌رێمایه‌تییه‌كان دووربخرێته‌وه\nالخميس 16 كانون ثاني 2020 - 12:37\nبزوتنه‌وه‌ى گۆڕان به‌پێویستى ده‌زانێت ،عێراق له‌ململانێ ده‌ره‌كى وهه‌رێمایه‌تییه‌كان دووربخرێته‌وه.\nعه‌دنان عوسمان سكرتێرى ئه‌نجومه‌نى نیشتمانى بزوتنه‌وه‌ى گۆڕان له‌لێدوانێكى بۆ ڕۆژنامه‌ى سه‌باح كوردستان كه(اه‌ع)چاودێرى كردووه ڕایگه‌یاند"ده‌بێت عێراق وڵاتێكى بێ لایه‌ن بێت له‌م پرس وململانیانه‌دا ولایه‌نگیرى هیچ لایه‌نێك دژى لایه‌نه‌كه‌ى تر نه‌كات ،به‌لكو ده‌بێت به‌شێك بێت له‌لێكتێگه‌یشتنى نێوان هه‌ردوولا له‌باره‌ى ستراتیژییه‌ته‌كانى ناوچه‌كه وپاراستنى هاوسه‌نگییه‌كانى نێوان هه‌ردوولا".\nشایه‌نى باسه غانمى جه‌ختى "له‌سه‌ربه‌خۆیی سه‌روه‌رى عێراق كرده‌وه به‌شێوازێك دوور بێت له‌ململانییه‌كانى وڵاتانى جیهان"،پێشبینیشى كرد "حكومه‌تى نوێ عێراق له‌ماوه‌یه‌كى كورتدا پێكبهێنرێت وگرفته‌كانى ئه‌م قۆناغه‌ى ئێستا كۆتایی پێبێت".


وەندی: عەبادی لەڕێگەی حوکمڕانی ژیرەوە (الحکم الرشید) توانی قەیرانەکان تێپەڕێنێت\n2021.07.22 - 19:21 137 like 0\nئەحمەد وەندی ئەندامی "هاوپەیمانی نەسڕ" جەختیکردەوە لە تواناداریی دکتۆر عەبادی لە تێپەڕاندنی کۆی قەیرانەکان لەڕێگەی پشتبەستنی بە ئامڕازەکانی حوکمڕانیی ژیرانە، و بەرپاکردنی لۆژێکی هاوڵاتیبوون لەبری تایفەگەریی و ناسیۆنالیزمی سیاسیی.\nو وەندی لە میانەی بەشداریکردنیدا لە کۆنگرەی نێودەوڵەتی خوێندنگای دیپلۆماتیک لە مەدریددا، ئاماژەی کرد بە قەبارەی ئەو ئاڵنگارییانەی کە بەدرێژایی ماوەی حوکمڕانییەکەی عەبادی هاوشانی کابینەکەی بوو کە بەرجەستەبوو لە داگیرکردنی پانتاییەکی فراوانی خاک لەلایەن داعشی تیرۆریستەوە، و داڕمانی نرخەکانی نەوت، ئەمانەش لەنێو داڕوخانی دامودەزگاکاندا، و وەندی هیوای خواست کە قۆناغە داهاتووەکە درێژەی پەیڕەو و نەهجی عەبادی بێت لە بەڕێوەبردنی دەوڵەتدا.\nهەروەها وەندی دیدگا و هەڵوێستەکانی "هاوپەیمانی نەسڕ"ـی خستەڕوو لە قۆناغە هەنووکەیی و داهاتووەکەیشدا، و گرنگی هەڵبژاردنی پێشوەختە، و ئاستی ئامادەیی حکومەت بۆ ئەنجامدانی پرۆسەکە، و جەختیکردەوە لەوەی ئەمڕۆ عیڕاق نموونەیەکە بۆ دەوڵەتی پەکەوتوو بەهۆی ئەو هاوکێشە خۆڵەمێشییەی حوکمڕانییەوە و لێکەوتەکانی کە کابینە حکومەتییەکەی پاش ساڵی ۲۰۱٨ هێنایەئاراوە، و هوشدارییدا لە دووبارەبوونەوی هەمان سیناریۆ.\nهاوکات کۆنگرەکە بەشداریکردنی فراوانی سەرۆکی نێردە دیپلۆماتییە باوەڕپێکراوەکان لەلایەن پاشایەتی ئیسپانیاوە بەخۆیەوە بینی و چەندین پرسیاریان خستەڕوو دەربارەی دیدگای "نەسڕ" بۆ ئەو ئاڵنگارییە هەنووکەییانەی کە رووبەڕووی عیڕاق بوونەتەوە لەڕووی سەروەریی و دەستتێوەردانی دەوڵەتە هەرێمییەکان لە کاروباری عیڕاقدا، و هەروەها پرسیاریان هەبوو سەبارەت بە "دەسپێشخەری سەروەریی عیڕاق" کە بەم دواییانە لەلایەن عەبادییەوە خرایەڕوو، و خەمخۆریی بۆ یەکپارچەیی عیڕاق و سەلامەتی خاکەکەی و پاراستنی سەروەرییەکەی.\nو لە وەڵامی پرسیارەکانی بەڕێوەبەری "پەیمانگای ستراتیژیی ئیسپانیا بۆ توێژینەوە دیپلۆماتییەکان" کە دەربارەی بۆچوونی ئابووری "نەسڕ" بوو، وەندی جەختیکردەوە لەوەی دکتۆر عەبادی لە کۆتایی ماوەی کابینەکەیدا پلانێکی پێنجڕەهەندی (خمسیة) خستەڕوو کە ئامانجی کەمکردنەوەی پشتبەستنە بە داهاتە نەوتییەکان و وەرچەرخانە بەرەو وزەی پاکدا و دوورکەوتنەوە لە ئابووریی بەرخۆرانە (ریعي)، بەڵام کاری پێنەکرا، و ئەمەش ئەو پلانەیە کە دەمانەوێت جێبەجێی بکەین لە قۆناغە داهاتووەکەدا.\nلەلای خۆیشیانەوە، ئامادەبووان ستایشی کابینەکەی دکتۆر عەبادیان کرد لەمەڕ کرانەوەی بەڕووی کۆمەڵگای نێودەوڵەتیدا، و هیوایانخواست پڕۆژە نیشتیمانییەکەی عەبادی بەردەوامبێت لەپێناو خزمەتکردنی عیڕاق و عیڕاقییەکاندا.


سەرهەڵدان چیا: پشتیوانی لە ڕۆژاوا تەنیا ڕێگای سەرکەوتنە – هەواڵی سۆرانی\nله اکتبر 15, 2019\nسەر‌هەڵدان چیا ئەندامی مەجلسی پەژاک لە بەرنامەی هێڵی ٣ ئاریەن تیڤیدا هێرشەکانی دەوڵەتی تورکیەی دژی ڕۆژواوا و هەڵویستی گەلی کوردی لەم کاتەدا نرخاند. سەر‌هەڵدان چیا ڕایگەیاند، پشتیوانی لە ڕۆژئاوا تەنیا ڕێگای سەرکەوتنە.\nسەرهەڵدانی چیا لە سەرەتای بەرنامەکەدا وێڕای ڕێز لە تێکۆشانی گەلی کورد و گیانبەختکردووانی ئازادی وتی: پێویستە لەمکاتەدا جەوانانی هەرچوار بەشی کوردستان بە تایبەتی جەوانانی ڕۆژهەڵاتی کوردستان لە بەرەی پێشەوەی شەڕ لە بەرامبەر تورکیە ئامادە بن. تاک تاکی کورد پێویستە لە هەموو بوارەکاندا دژی داگیرکاریەکان چالاک بن. پشتیوانی لە ڕۆژاوا و تێکۆشان لە دژی داگیرکاری تەنیا رێگای سەرکەوتنە.\nسەبارەت بە ڕۆڵی کەسایەتی و بڕوادارانی ئایینی سەرهەڵدان چیا وتی: دوژمنانی گەلی کورد و ئەردوغان بە ناوەی دین کۆمەڵکوژی گەلی کورد ڕەوا دەکەن. کەسایەتیە ئایینیەکان پێویستە خۆیان بە ڕێکخستن بکەن و ڕێگای شێخ سەعید پیران، شێخ مەحموودی بەرزەنجی و قازی موحەمەد درێژە پێبدەن.\nسەبارەت بە پشتیوانی ڕۆژهەڵاتی کوردستان و پارچەکانی تر بۆ ڕۆژاوا ئەندامی مەجلسی پەژاک رایگەیاند: پشتیوانیەکان پڕشکۆ بوون. ئەو پشتیوانیانە نیشانەی هوشیاری گەلی کوردە. پشتیوانی گەلی رۆژهەڵات بۆ ڕۆژاوا دەیسەلمێنێت کە شۆڕش لە هەر چوارپارچەی وڵاتمان لە دژی هێزە داگیرکەرەکان پەرەیسەندووە. نابێت سەنگەری خیابان بۆ یەک ڕۆژیش چۆڵ بکرێت. خاڵی کردنی ئەو سەنگەرە بە واتای داگیرکردنی لەلایەتن دوژمنەوەیە.\nلە بەردەوامیدا سەرهەڵدان چیا جەختیکردەوە پیلانی شەڕ دژی رۆژاوا تەنیا دژی ئەو بەشەی کوردستان نیە بەڵکوو بۆ پاکتاوکردنی هەموو گەلی کوردە. ڕۆژی ٩ی ئوکتوبر کە ساڵیادی پیلانگێری دژی رێبەر ئاپۆیە بە زانابوونەوە هەڵبژێردراوە. ئامانجی ئەوان لە نێوبردنی دەستکەوتەکانی گەلانی باکوور و رۆژهەڵاتی سووریایە.\nسەبارەت بە هۆکارەکانی ئەو شەڕە سەرهەڵدان چیا وتی: دەوڵەت- نەتەوەکانی ناوچەکە ئامرازێکن بۆ پلانەکانی سەرمایەداری تا بە رێگای ئەوان شەڕ و قەیران لە ڕۆژهەڵاتی ناوەڕاست قووڵتر بکەنەوە. سیستمی سەرمایەداری و دەوڵەت-نەتەوەکان لە پەرەسەندنی کۆنفدڕاڵیسمی دموکراتیک دەترسن. کونفدراڵیسمی دموکراتیک مودلی ژیانی هاوبەش و ئاشتیانەی گەلانە. ئەو هێزانە ناتوانن کۆنفدڕاڵیسمی دموکراتی قەبووڵ بکەن و لە دژی پیلانگێڕی دەکەن.\nسەرهەڵدان چیا ڕایگەیاند: نەتەوە یەکگرتووەکان و ڕێکخراوەکانی مافەکانی مرۆڤ ڕۆڵیان نەماوە. نەتەوەیەکگرتووەکان ڕێکخراوی نەتەوەکان نیە، بەڵکوو رێکخراوەی دەوڵەتەکانە. ئەو ڕێکخراوەیە تەنیا بەرژەوەندی گەلان لە بەرچاو دەگرێت و گەلان بە لایەوە گرینگ نین، ئاوڕ لە کومەڵکوژی ئەوانیش ناداتەوە.\nلە بەرامبەردا دەبێت هەنگاوی کرداری هەڵبێنین، گەلی کورد هێزی سیاسی و سەربازی خۆی هەیە کە دەتوانێ وڵامی هەموو هێرشێک بداتەوە. هەرچەندە هێرشەکان دژی ڕۆژاوا تەشەنە دەکات، ئەوەندەیش تێکۆشان و بەرخودان پەرەدەستێنێت.\nقۆناغێکی نوێ لە تێکۆشانی گەلی کورد دەستیپێکردووە. گەلی کورد ئاکتۆرێکی سیاسی لە ڕۆژهەڵاتی ناوەڕاستە کە بۆ مافە رەواکانی خۆی تێکۆشان و چالاکی سیاسی دەکات. هەروەها هێزەکانی خاوەن ئەخلاق و ویجدانەکانی جیهان پشتیوانی لە تێکۆشانی گەلی کورد بۆ چارەسەری کێشەی کورد دەکەن.\nسەرهەڵدان چیا ئەندامی مەجلسی پەژاک لە کۆتایدا وێڕای بیرهێنانەوەی مەترسی کۆمەڵکوژی کوردان رایگەیاند: پشتیوانی گەلی کورد و ئازادیخوازان لەو شەڕەدا لە تێکۆشەرانی باکووری سووریا پشتیوانی لە دەستکەوتە دموکراتیکەکانە. کەمتەرخەمی لەم کاتەدا بە واتای لە نێوچوونی فیزیکی گەلی کوردە. پێویستە گەلی کورد و هەموولایەنە سیاسیەکان بەشداری گۆڕەپانی شەڕ و تێکۆشان بن.


جه‌بار یاوه‌ر ڕه‌تیده‌کاته‌وه هێزه‌کانی تورکیا هاتبنه ناو خاکی هه‌رێمی کوردسـتانه‌وه\nجه‌بار یاوه‌ر گوته‌بێژی هێزه‌کانی پاراستنی هه‌رێمی کوردسـتان و بریکاری وه‌زاره‌تی پـێشـمه‌رگه ده‌ڵێت به هیچ شوه‌یه‌ک نه دوێنێ و نه ئه‌مڕۆ پـێـنجشه‌ممه هێزه زه‌مینیه‌کانی تورکیا سـنووری هه‌رێمی کوردسـتانیان نه‌به‌زاندووه. ده‌ڵێت ته‌نها به تۆپ و فڕۆکه بۆردومانی چه‌ند ناوچه‌یه‌کیان کردووه.\nپاشان ده‌ڵێت نه ته‌فه‌نگه‌کانی په‌که‌که و نه تۆپ و فڕۆکه‌کانی تورکیا ئه‌و کێشه‌یه کۆتایی پـێنایه‌ت، به‌ڵـکو ئه‌و کێشه‌یه به گفتوگۆ چاره‌سه‌ر ده‌کرێت. ئێمه‌ش وه‌کو حکومه‌ت و سه‌رۆکایه‌تی هه‌رێمی کوردسـتان به‌رده‌وام هه‌ڵوێسـتمان ئه‌وه بووه که نابینه لایه‌نێـک له‌و شه‌ڕه‌دا، به‌ڵام بۆ چاره‌سه‌ری ئاشتیـیانه ئاماده‌ین.\nسه‌باره‌ت به سه‌ردانه‌که‌ی نێچیرڤان بارزانی جێگری سه‌رۆكی پارتی دیموكراتی كوردستان بۆ تورکیا، به‌ڕێز یاوه‌ر ده‌ڵێت وام بیستووه که بۆ به‌شـداریکردن له مه‌راسیمی ناشتنی ئه‌و سه‌ربازانه‌ی کوژراون بکات. ده‌شڵێت بێ گومان له‌وێ سه‌باره‌ت به چاره‌سه‌رکردنی ئه‌و کێشه‌یه گفتوگۆ ده‌کرێت.\nده‌توانن گوێبیسـتی ده‌قی گفتوگۆكه بن له ڕێـگه‌ی كلیـكـكردنی ئه‌و فایله ده‌نـگیـیانه‌ی سه‌ره‌وه‌ی ده‌سته چه‌پ، ماوه‌كه‌ی 11 خوله‌كه.


له‌سه‌ر رووبه‌ڕووبوونه‌وه‌ی په‌كه‌كه و هێزی پێشمه‌رگه كازمی په‌یامێك بۆ هه‌رێم ده‌نێرێت\n08:15 - 05/11/2020\nله‌سه‌ر رووبه‌ڕووبوونه‌وه‌ی په‌كه‌كه و هێزی پێشمه‌رگه كازمی په‌یامێك بۆ هه‌رێم ده‌نێرێت\nدوای ئه‌وه‌ی رووبه‌ڕووبوونه‌وه له نێوان گه‌ریلاكانی په‌كه‌كه و هێزی پێشمه‌رگه له ناحییه‌ی چه‌مانكێی سه‌ر به قه‌زای ئامێدی روویدا، مسته‌فا كازمی سه‌رۆكوه‌زیرانی عێراق په‌یوه‌ندی به به‌رپرسانی هه‌رێمی كوردستانه‌وه ده‌كات و داوایان لێده‌كات ئارامی دۆخی سنوره‌كان بپارێزن.\nدوای رووبه‌ڕووبوونه‌وه‌كه‌ی رۆژی چوارشه‌ممه، مسته‌فا كازمی سه‌رۆكوه‌زیرانی عێراق په‌یامی بۆ به‌رپرسانی حكومه‌تی هه‌رێم ناردووه و تیایدا داوای كردووه كه خۆ بپارێزرێت له دروستبوونی شه‌ڕ و ئاڵۆزی له ناوچه سنورییه‌كان.\nبه پێی ئه‌و زانیاریانه‌ی ده‌ست په‌یسه‌رپرێس كه‌وتووه، كازمی به به‌رپرسانی هه‌رێمی راگه‌یاندووه" دۆخی دارایی هه‌رێم و عیراق له‌و ئاسته‌دا نییه له‌م قۆناغه دۆخی ئارامی سنوره‌كان تێكبچێت".\nئه‌م په‌یامه‌ی كازمی له كاتێكدایه كه حكومه‌تی عێراق په‌یامێكی بۆ ئه‌و رووبه‌ڕووبوونه‌وه‌ی دا و تیایدا ده‌ڵێ: "سەرکۆنەی هێرش و پەلاماری چەکدارانی سەر بە پارتی کرێکارانی کوردستان دەکەین، کە هێزەکانی پێشمەرگەی لە پارێزگای دهۆک کردووەتە ئامانج، بەهۆیەوە شەهید و برینداری لێکەوتووەتەوە".


له میانه‌ی گفت و گۆکه‌یدا له‌گه‌ڵ هاوکارمان به‌ڵێن ساڵح ، به‌ڕێز که‌ریمی ئاماژه‌ش به‌وه ده‌کات که ده‌شێت ئابڵوقه‌کانی سه‌ر ئێران ببنه مایه‌ی لاواز بوونی کۆماری ئیسلامی به‌ڵام نابێته مایه‌ی له کۆڵ بوونه‌وه‌ی کێشه‌ی ئێران.\nپێشتر ڕاوێژکاری سه‌ربازی ئایه‌توڵا عه‌لی خامه‌نه‌ئی ، ڕابه‌ری شۆڕشی ئیسلامی ئێران باسی له‌وه کردووه که پێویسته وڵاته‌که‌ی چاوه‌ڕوانی هه‌موو گریمانه‌یه‌ک بکات له ڕوانگه‌ی ئه‌و فسارانه‌ی خراونه‌ته سه‌ر ئێران به‌هۆی به‌رنامه ناوکیه مشت و مڕ له‌سه‌ره‌که تارانه‌وه.\nده‌توانن له ڕێی کلیککردنی ئه‌و فایله ده‌نگیه‌ی سه‌ره‌وه‌ی ده‌سته چه‌پ گوێبیستی ده‌قی گفت و گۆکه بن که ماوه‌که‌ی 8:23 خوله‌که.


هۆزی موسو لە چیاكانی هیمالایا یەكێكە لە دیارترین و دەگمەنترین كۆمەڵگە دایكانەییەكانی جیهان، بوونیان لە بانی تیبێت بۆ زیاتر لە دوو هەزار ساڵ دەگەڕێتەوە.\nرۆڵەكانی هۆزی موسو بەتەنیشت كەنارەكانی دەریاچەی لوگۆوە لە نزیك سنووری هەردوو ویلایەتی یۆنان و زیچوان كۆماری چینی میللی ژیان دەكەن.\nهۆزی موسو پەیكەربەندییەكی كۆمەڵایەتیی هەیە كە تیایدا ئافرەتان كۆنتڕۆڵی سەرجەم بوارەكانی ژیانی كۆمەڵایەتی و ئابووری دەكەن، واتە كاروبارەكانیان هێشتا بەپێی سیستەمی دایكایەتی بەڕێوەدەچێت ئەوەی لە زانستی كۆمەڵناسی بە"ماتریاشی" دەناسرێت، واتە ئەو كۆمەڵگەیەی ئافرەت حوكمڕانیی دەكات.\nلەم سیستەمەدا بەپێچەوانەی سیستەمی نێرسالاری، چاوەڕوان دەكرێت ئافرەتان كچیان ببێت بۆ ئەوەی دایكان بەردەوام بن لە رەچەڵەكی هۆزەكە نەوە دوای نەوە، لەبەرامبەر ئەمەشدا پیاوان تا ئەوپەڕی پەراوێزخراون و هیچ بەرپرسیارێتییەكیان نییە، هیچ مافێكیشیان نییە لە موڵكایەتی و میرات و رەچەڵەكی هۆزەكەش لە رێگەی ئافرەتانەوە بەردەوام دەبێت نەوەك پیاوان.\nلە رێساكانی هۆزی موسو ئەوەیە هەموو خێزانێك لە ماڵێكی فراوان و گەورە دەژیین و بەتەمەنترین ئافرەت سەرۆكی خێزانە، منداڵانی تازە لەدایكبووش نازناوی دایكیان وەردەگرن نەوەك باوكیان.\nئەوەی جێ سەرنجە چەمكی هاوسەرگیری لەنێو ئەم كۆمەڵگەیە دانی پیادا نەنراوە، كاتێك پیاوێك دەكەوێتە خۆشەویستی ئافرەتێكەوە شەو سەردانی دەكات لە ماڵەكەی و لە جۆرێك لە جۆرەكانی هاوسەرگیری بەناوی "هاوسەرگیریی سیار" و لە بەرەبەیان ماڵەكەی بەجێ دەهێڵێت.\nبەپێی نەریتەكانیش ئەو ئافرەتە بۆی هەیە بەو پیاوە وەكو هاوسەر رازی ببێت و بۆشی هەیە لە ماڵەكەی دەریبكات.\nسەرباری ئەوەی هێز لە دەستی ئافرەتانە لەم كۆمەڵگەیە، بەڵام ئەمە ناكاتە ئەوەی ئافرەتان زۆر بێ بەرپرسیارێتی بن، بەڵكو هێشتا ئەوان كاری ماڵەوە، چێشت لێنان، پاككردنەوە، كاركردن لەنێو كێڵگە دەكەن، سەرباری شتی دیكەش.\nئەوەشی جێی سەرسوڕمانە لە فەرهەنگی ئەم هۆزە وشە و چەمەكانی باوك، مام، زاوا، خەزور نییە.\n"موری سارلاشی" كە لە بنەماڵەی موسوە دەڵێت "لە ژیانمان هیچ كێشەیەكی ئەوتۆمان نییە وەكو گەلانی دیكە، وەكو ناكۆكی نێوان بوك و خەسوو، یان ناكۆكی لەسەر میرات، جگە لە جیابوونەوە و شتی دیكەش".\nهەروەها ئەوەشی دركاندووە كە كۆمەڵگەكەیان كۆمەڵگەیەكی هێمن و بەرقەرارە و بە هۆی پەیڕەوكردنی سیستەمی دایكایەتی تاڕادەیەكی زۆر تاوانەكانی لە چەشنی توندوتیژی و دزی ودەستدرێژیكردن كەمن.\nپیاوێكی ئەو هۆزەش بەناوی "ئاڤا ئارتا" وتویەتی ئافرەتان هێزیان لەدەستدایە و ئەمەش ئازادیی زیاتری پێبەخشیون و ئەوەشی بەكێشە نەزانیوە هۆزەكەیان ئەو سیستەمە پەیڕەو دەكات.\nسەرباری ئەوەی موسو گەلێكی جیاوازە لە رووی كولتوور و بۆماوەیی، بەڵام حكوومەتی چین لەنێو ئەو 56 كۆمەڵە رەچەڵەكییە دانانێت كە بەرەسمی دانی پێداناون.\nهۆزی موسو نزیكەی 25 هەزار كەس دەبن و بەشێكن لە گەلی "ناشی" كە ژمارەیان نزیك بە 400 هەزار كەس دەبێت، بەڵام گەلی ناشی بۆق بە پیرۆز دەزانن لەكاتێك موسوییەكان باوەڕییان بە بیروباوەڕەكانی بودای تیبێتی هەیە.\nگەلی موسو لە ناوچەیەكی جوگرافیایی تەواو دابڕاون لە جیهانی دەرەكی، بە هۆی سەرنجڕاكێشی ناوچەكەیانەوە گەشتیاران بەزۆری سەردانی ناوچەكە دەكەن.


هۆشیار عەبدوڵا: شیعەکان لەبارەی بەشە بودجەی هەرێم دو پەیامیان پێگەیاندوین\nكۆبونەوەیەكی لیژنەی دارایی پەرلەمانی عێراق سەبارەت بە پڕۆژە یاسای بودجە\nئەندامێکی كورد لە لیژنەی دارایی پەرلەمانی عێراق، ئاماژەبەوە دەکات كە کوتلە شیعیەکان بەڕەسمی دو پەیامیان پێگەیاندون، بۆ چۆنیەتی تێپەڕاندنی بەشە بودجەی هەرێم كە یەكێكیان جێگركردنی ئەو دەقەیە كە پێشتر لە یاسای قەرزدا هاتبو.\nئاوێنە: هۆشیار عەبدوڵا، ئەندامی لیژنەی دارایی پەرلەمانی عێراق، ئەمڕۆ پێنجشەممە، بە بەشی كوردی دەنگی ئەمریكای راگەیاند كە سەبارەت بە پشكی هەرێمی كوردستان لە بودجەی 2021ی عێراقدا داوایانکردوە داتاکی وەزارەتی پلان دانان جێگیربکرێت، کە ڕێژەی هەرێم دەکاتە نزیکەی 14%.\nوتوشیەتی"بەگوێرەی دەسەڵاتی پەرلەمان بۆ گفتوگۆکردن لەسەر بودجە، ئێمە تەنها توانای دابەزین و گواستنەوەمان هەیە، ئەم پشکە، پێویستبو وەزیرە کوردەکان لە ئەنجومەنی وەزیران پێش ناردنی بۆ پەرلەمان، گفتوگۆیان لەسەر بکردایە، ئێمە ئێستا لەهەوڵداین، لانیکەم، داتاکانی وەزارەتی پلان دانان جێگیربکەین، ئینجا کێشە کە دێتە بەردەم پشکی هەرێم، پەیوەست نیە بە 12,67، بەڵکو پەیوەستە بە داهاتی هەرێم، کە ئایا هەرێم بەچی ڕادەیەک، بەشداری لە سەلەی ئیتیحادی و زیادکردنی داهاتی عێراق دەکات."\nئەندامەکەی لیژنەی دارایی پەرلەمانی عێراق، ئاشکراشیکرد کوتلە شیعیەکان بەڕونی دو پەیامیان پێگەیاندون سەبارەت بە بەشە بودجەی هەرێم، کە بریتی بون لە: جێگیرکردنەوەی ئەو دەقەی لە یاسای قەرزی داراییدا هاتبو، یاخود داوای هەمو دۆسیەی نەوتی هەرێم دەکەن بە هەمو ئیلتیزامات و کێشەکانی سەری.\nهۆشیار عەبدوڵا باسیلەوەکردوە كە تا ئێستا هیچ پەیام و یاداشتێکیان لە هەرێمەوە پێنەگەیشتوە، بەڵام لێدوانی بەرپرسانی هەرێم، ئاماژەن بۆ نەبونی نیەت بۆ ڕێککەوتن لەگەڵ عێراق، وتیشی"لەناو لیژنەی دارایی پەرلەمانی عێراقدا، ئێمە وەکو هاوپەیمانی هیوای کوردستانی گەورەترین کوتلەین، سێ ئەنداممان هەیە، لەکاتێکدا پارتی دو ئەندام و یەکێتی یەک ئەندامی هەیە، بۆیە چەند سیناریۆیەکمان بۆ چۆنیەتی داکۆکیکردن لە موچەی فەرمانبەرانی هەرێم داڕشتوە."


عەبدولمەهدی دەچێتە سعودیه\nهەواڵ / عێراق :: 25/09/2019 :: 203 جار بینراوە\nئه‌مڕۆ چوارشه‌ممه 25ى ئه‌یلول، سه‌رۆك وه‌زیرانى عێراق به سه‌ردانێكى فه‌رمى ده‌گاته ریازى پایته‌ختى سعودیه، له‌گه‌ڵ پاشا و شازاده‌ى جێنشنى سعودیه كۆببێته‌وه.\nله به‌یاننامه‌یه‌كدا كه ئه‌مڕۆ بڵاوكراوه‌ته‌وه، نووسینگه‌ى سه‌رۆك وه‌زیرانى عێراق ئاشكرایكردووه "عادل عه‌بدولمه‌هدى، سه‌رۆك وه‌زیرانى عێراق، به سه‌ردانێكى چه‌ند كاتژمێرى ده‌گاته ریازى پایته‌ختى سعودیه و له‌گه‌ڵ پاشا سه‌لمان عه‌بدولعه‌زیز، محه‌مه‌د سه‌لمان عه‌بدولعه‌زیز، شازاده‌ى جێنشینى سعودیه كۆده‌بێته‌وه".\nله به‌یاننامه‌كه‌دا باسى ئه‌و بابه‌تانه كراوه كه بڕیاره سه‌رۆك وه‌زیرانى عێراق له كۆبوونه‌وه‌كه‌یدا له‌گه‌ڵ پاشاى سعودیه باسى لێوه‌بكات و ئه‌وه‌ش خراوه‌ته‌ڕوو "له كۆبوونه‌وه‌كه‌دا هه‌ردوولا باسى په‌یوه‌ندییه‌كانى نێوان هه‌ردوو وڵات ده‌كه‌ن و تاوتوێى دۆخى ناوچه‌كه ده‌كه‌ن و هه‌وڵى ئارامكردنه‌وه‌ى ده‌ده‌ن".\nنووسینگه‌ى سه‌رۆك وه‌زیرانى عێراق ئاماژه‌ى به‌وه‌شكردووه "سه‌رۆك وه‌زیرانى عێراق، باس له رۆڵى عێراق ده‌كات له‌و گرژى و ئاڵۆزییانه‌ى كه له‌م ماوه‌یه‌دا له ناوچه‌كه‌دا هاتوونه‌ته ئاراوه، به ئاڕاسته‌ى باشتركردنى په‌یوه‌ندییه‌كانى سه‌رجه‌م وڵاتانى دراوسێ".


ئه‌مڕۆ ئه‌م شوێنانه‌ی مووچه وه‌رده‌گرن\n17.12.2019 10:07 AM\nبەپێی خشتەكەی وەزارەتی دارایی و ئابوری ئەمڕۆ مووچەی ئەم شوێنانە دابەشدەكرێت.\nوه‌زاره‌تی دارایی و ئابووری حكومه‌تی هه‌رێمی كوردستان خشته‌ی دابه‌شكردنی مووچه‌ی سه‌رجه‌م وه‌زاره‌ت و فه‌رمانگه‌كانی راگه‌یاند، به‌پێی خشته‌كه‌ش ئه‌مڕۆ سێشەممە 17ی كانوونی یه‌كه‌می 2019، وەزارەتی سامانە سروشتییەكان و ئەوقاف و خوێندنی باڵا مووچە وەرده‌گرن.\nهەروەها رۆژی چوارشەممە 18ی كانوونی یه‌كه‌م، خشته‌كه‌ی وه‌زاره‌تی دارایی ئاماژه‌ی به‌وه‌داوه كه وەزارەتی ناوخۆ، ئەنجومەنی ئاسایش، دەزگای ئاسایش، پێشمه‌رگه‌ی زێرەڤانی، بەرگری و فریاكەوتن، بەڕێوەبەرایەتی گشتی رەگەزنامە و پاسپۆرت و نشینگەی هەرێم بۆ مانگی 10 و لیوای یەک و دووی پۆلیسی پاراستنی دامودەزگاكانی نەوت و گاز بۆ مانگی نۆ دابەشدەكرێت.\nسبه‌ینێ مووچه دابه‌ش ده‌كرێت


کۆبوونەوە ڕاوێژکارییەکەی سێ سەرۆکایەتییەى هەرێم کۆتایی هات و نێچیرڤان بارزانیش ڕایگەیاند، ئەوەى لە پەرلەمانی عێراق ڕوویدا "جێگەی نیگەرانییەی زۆری ئێمەیە بەڵام ئامادەین لەگەڵ بەغدا ڕێکبکەوین."\nنێچیرڤان بارزانی، سەرۆکی هەرێمی کوردستان لە کۆنفرانسێكی ڕۆژنامەوانیدا کە ناس کورد دیویەتی (15ی تشرینی دووەمی 2020) ڕایگەیاند، "شێوازی دەرکردنی یاساکەی پەرلەمانی عێراق سزادانی هاوڵاتیانی هەرێمی کوردستانە و ئێمە زۆر نیگرانین لێی."\nنێچیرڤان بارزانی داوای لە نەتەوە یەکگرتووەکانیش کرد بۆچوونی خۆی لەسەر بابەتەکە دەرببڕێت و وتی، "پێویستە ئەوان شتێک بکەن."\nوتیشی، "ئەگەر هەرێمی کوردستان بەشێک بێت لە عێراق ئەوا نەدەبوو ئەو بڕیارە دەربکرایە و ئەوە پێچەوانەی هەموو ئەو بنەمایانەیە کە عێراقی لەسەر بنیادنراوە."\nسەرۆکی هەرێمی کوردستان جەختیشیکردەوە: "ئەو بڕیارە دەستکەوت نییە بۆ لایەنە سیاسییەکانی عێراق، بەڵکو گەورەترین شکستە بۆ حکومڕانی عێراق."\nنێچیرڤان بارزانی باسی لەوەشكرد: "دەزانین ئێمە مافمان هەیە و بەرپرسیارێتیشمان هەیە، ئێمە هیچکات لە بەرپرسیارێتی ڕامان نەکردووە و ئامادەین بۆ جێبەجێکردنی سەرجەم ئەو بەرپرسیارێتیانەی لەسەر شانمانە و ئامادەین لە بودجەی 2021یش سەرجەمیان جێبەجێبکەین."\nسەرۆکی هەرێمی کوردستان ئاماژەی بەوەشكرد: "هەرێمی کوردستان بەتەواوی ئامادەیە بۆ ئەنجامدانی ڕێککەوتن لەسەر دۆسیەی نەوت و چەند جارێکیشی ڕێککەوتووین و سەرجەم بەڵگە و نوسراوەکانیش هەن کە ڕێککەوتن کراوە و لەچەند ڕۆژی داهاتوو ڕاستییەکان ئاشكرادەکەین."\nجەختیشیکردەوە: "ئێستاش ئامادەین سەرجەم کێشەکان لەگەڵ عێراق چارەسەر بکەین و بگەینە ڕێککەوتن، خۆم وەک سەرۆکی هەرێمی کوردستان داوادەکەم نەتەوە یەکگرتووەکان دەور ببینن و دەستێوەردان بکەن بۆ چارەسەرکردنی کێشەکان."\nسەرۆکی هەرێمی کوردستان، سوپاسی هاووڵاتنیانی هەرێمی کوردستانیشی کرد بۆ خۆڕاگریان لەو دۆخەی کە هەیە و جەختدەکەنەوە هەموو هەوڵێکیان بۆ ئەوەیە کە موچە دابین بکەن و کێشەکان چارەسەر بکەن.\nوەزیری دەرەوەی تورکیا پەیوەندی بە مەسرور بارزانییەوە کرد\n2020.11.22 - 15:03


Kurdipedia - پێنجوێنییەک گوندێکی کۆنی کوردستان دروست دەکات\n🏠 | 📧 | 大约！ | 图书馆 | 📅 11-12\n📅 今天11-12历史 ▾\n| 💳 捐款帮助我们建立一个更好的Kurdipedia 。即使是小额捐款，可以有所作为。我们需要您的捐款来实现更新，更快的技术，对我们的服务，建立和促进Kurdipedia组织和聘请专职人员，提高和改善的内容，设计和我们的网站的日常运作。 | 📕 图书馆最大的库尔德人的数字图书馆 - 书（10,537） | | |\n📊 文章 366,589 | 图片 56,282 | 书籍 10,537 | 相关文件 36,334 | 📼 Video 161 | 🗄 来源 12,972 |\n🔧 پێنجوێنییەک گوندێکی کۆنی کوردستان دروست دەکات | 🏷 小组: 在制造库尔德斯坦 | 文章语言: 🏳 کوردیی ناوەڕاست\nپێنجوێنییەک گوندێکی کۆنی کوردستان دروست دەکات\nلە یەکێک لە گوندەکانی سنووری قەزای پێنجوێنپێنجوێن، دروستکردنی گوندێکی بچووک، لەسەر شێوەی گوندە کۆنەکانی کوردستان، سەرنجی زۆری هاووڵاتییان و بەتایبەتیش ئه و گەشتیارانەی به لای خۆیدا راکێشاوە، کە روو دەکەنە سەیرانگاکانی سنوورەکە.\nئازاد ئەحمەد، ئه و هاووڵاتییەیە کە دانیشتووی گوندی کێلۆی نزیک قەزای پێنجوێنە و خاوەنی بیرۆکەی دروستکردنی گوندەکەیە، بە (باس)ی راگەیاند: بیرۆکەی ئەم کارەم پەیوەندیی بەوەوە هەیە کە ناوچەکەمان سروشتێکی جوانی هەیە و ناوچەیەکی گەشتیارییە، به و پێیەی خەڵێکی زۆر لێرەوە دەڕۆن، بۆیە بیرم لەوە کردەوە، کە لە ماوەیەکی کەمدا بتوانم خۆبەخشانە ئەم خانووە بچکۆلانەیە لەناو خانووەکەی خۆمدا، دروست بکەمەوە.\nئاماژەی بەوەش کرد، هۆکارێکی دیکە ئەوەیە، ویستم لەم رێگایەوە دڵی ئه و کەسانە خۆش بکەم، کە هێشتا خوازیاری بینینی سروشتی جوان و دڵگیر و کۆنی کوردستان و گوندەکانن.\nسەبارەت به و کەرەستانەی بۆ دروستکردنی خانووەکان بەکار هاتووە، ئازاد گوتی: هەمان ئه و بەرد و دارەیە کە ماڵی پێ دروست دەکرێت، بەڵام بۆ سەقفەکەی کۆنکرێتم بەکار هێناوە، بۆ ئەوەی بۆ ماوەیەکی زۆر بمێنێتەوە و بەرگەی سەرما و گەرما بگرێت.\nجەختیشی کردەوە، لەبەر ئەوەی گوندەکەیان لەسەر رێگایەکی ستراتژییە و کەوتووەتە نێوان هەر سێ سەیرانگای (نۆبوک، سێچاکان، سێکوان) هەموو کات دەرگامان بە ڕووی هاووڵاتییان و گەشتیاراندا کراوەیە، بەتایبەتی رۆژانەی هەینی ئه و کەسانەی بەوێدا دەڕۆن هەتا نەیەن لای خانووەکان و وێنەی لەگەڵدا نەگرن ناگەڕێنەوە.\nلەبارەی شێوازی دروستکردنی گوندە بچووکەکەیەوە، ئازاد ئەحمەد نەیشاردەوە، کە ئه و شێوازەی بۆ دروستکردنی خانووەکانی بەکار هێناوە، هەمان ئه و شێوازە کۆنەی گوندەکانی جارانی کوردستانە، بەشێوەیەک خانووەکان لە دوو قات پێکهاتوون، قاتی خوارەوەیان زیاتر بۆ بەخێوکردنی ئاژەڵ بووە، پێیان گوتووە خان و خاوەن ماڵ و خێزانەکانیش لە قاتی سەرەوەدا دانیشتوون.\nگوتیشی: مامەڵەی نەرم لەگەڵ بەردی رەقدا، شتی جوانی لێ بەرهەم دێت، هەر بۆیە کاتێک خانووەکانم دروستک کرد، پێویستم بە هاوکاری هەبوو، چونکە بەتەنیا ناکرێت، بۆیە لەگەڵ خێزانمدا کارەکەم تەواو کرد. ئه و بەردانەی بۆ جوانکاریی دەوروبەری گوندە بچووکەشم بەکار هێناوە، هەر یەکە و لە شوێنێکی سنووری پێنجوێنەوە هێناومن“.\nلە کۆتاییشدا ئازاد ئەحمەد گوتی: هەر خانوویەک ماوەی (24) سەعاتی ویستووە، خەڵکێکی زۆر هاتووە داوای زانیارییان کردووە کە ئایا چۆن خانووەکانم دروست کردووە.\nشایەنی باسە، گوندی کێلۆ، نزیکەی (10) کیۆمەتر لە سەنتەری قەزای پێنجوێنەوە دوورە.\n 📡 | 🏳 کوردیی ناوەڕاست | ماڵپەڕی باسنیوز - 02-09-2017\n🏷 小组: 🔧 在制造库尔德斯坦\n✨ 项目质量: 84% ✔\n➕ 添加（Evîn Îbrahîm Fetah）Sep 2 2017 8:06PM\n👌 本文已被审查并发布（Hawrê Baxewan）onSep 2 2017 9:30PM\n✍ 此产品最近更新（Hawrê Baxewan）：Sep 2 2017 9:30PM\n📷 照片文件 1.0.1 431 KB Sep 2 2017 8:09PM Evîn Îbrahîm Fetah\n🔤 词和词组 227,784 %62.13\n📝 库尔德文件 5,176 %1.41\n📊 统计和调查 4,823 %1.31\n📖 文章 2,555 %0.69\n🌼 诗 922


حاجی سولێمانی ھورمزیاری گیانێکی هەمیشە سەوز\nتاريخ: ۱۳۹۷ سه شنبه ۱۹ تير ساعت ۱۲:۵ بازدید: 1536 نظرات: 5 کد مطلب: 9765\nحاجی "سولێمانی هورمزیاری" لەو کەسایەتییە بە توانا و هۆشمەندانەیە کە زیاد لە نیو سەدەیە لە بواری هونەری (بەرگری و کوشتی)دا لە درەوشانەوە دایە، لە ماوەی 52 ساڵی خزمەت کردنی، پتر لە 35 ساڵە وەک ڕاهێنەر خزمەت بە شار و لاوانی وڵات دەکات، لەگەڵ ئەوەی کە چەندین جار تووشی زەحمەتی و کێشە هاتووە، بەڵام کۆڵی نەداوە و چەندین (نازناو)ی لەسەر ئاستی شار و پارێزگا بەدەست هێناوە. ئەم کەسایەتییە نمونەیە لە ساڵی 1328ی هەتاوی لە شاری مهاباد چاوی بە ژیان هەڵهێنا بۆ پێشڕەوی و ڕاهێنەرایەتی کردنی چەندین لاوی ئاست بەرز، کە جگە لە سەرکەوتنیان لە هونەری (بەرگری و کوشتی)دا توانیویانە ببن بە دکتۆر و ئەندازیاری جێی شانازی.\nلە سەرەتای تەمەنیەوە هۆگری یاری کوشتی دەبێت و لە ژێر ڕێنمایی چەند مامۆستایەکی شارەزا پەروەردە دەبێت، لەوانە (سەیدۆ شۆهدایی، عەباس خاکی، عەلی کەریمی، ئەزغەر نەژاد، مامە عەلی مۆخۆدی).\nلە ئێستادا ئەم ڕاهێنەرە پایەبەرزە هەرچەند لە تەمەنێکی باڵا دایە، بەڵام توانیویەتی لەم تەمەنەشدا سەرکەوتوانە چەندین نازناو بەدەست بهێنێت.\nبەهۆی شارەزایی و ئەزمونەکانیەوە ماوەی 20 ساڵ دادوەر و بەرپرسی کوشتی بووە لە مهاباد، لەنێوان ساڵانی 1382-1394 کێبەرکێیه‌کانی پێشکسوەتان له پارێزگا بەشدار بووە و لە تەواوی بەشداری کردنەکانی ئەم 12 ساڵە پلەی یەکەمی بەدەست هێناوە، سەرباری ئەوەی چەندین جار لەسەر ئاستی ئێران بۆ پاڵەوانیەتی پێشکسوەتان پلەی بەرچاوی بەدەست هێناوە، بێگومان دەستکەوتەکانی ماموستا زۆرن و لە تەواوی تەمەنە جیاوازەکانیدا چەندین نازناوی بۆخۆی تۆمار کردووە.\nئەم گیانە هەمیشە سەوزە لە ساڵی 1352 ژیانی هاوبەشی پێکدەهێنێت و خاوەنی دوو کچ و کوڕێکی دڵسۆزە.\nوەک لە کۆنەوە لە ناو کورددا دەگوترێ (لە شێر بێچوە شێر دەبێ)، سۆرانی تاقانە کوڕەکەی مامۆستا سولێمان وەک یاریزانێکی لەشجوانی توانیویەتی دەسکەوتی بەرچاوی بۆ مهاباد و پارێزگا ببێت.\nمامۆستا سولێمان دەکرێ بە شانازی نەتەوەیەک دابنرێ و بە نمونەیی بۆی بڕوانین، وەکوو بنەماڵەی کوشتی بە تایبەت و بنەماڵەی وەرزشوانی ئەم شارە بە گشتی، داواکارین لە بەرپرسان کە ئەگەرکوو بگونجێ، بە سازکردنی پەیکەرێک یان بەناودێر کردنی شەقامێک، ڕێز لە خزمەتی ئەم مامۆستا پایەبەرزە بگیرێ و ئەمەگناسیمان بە شار و بە خەمخۆران نیشان دابێت.\nبرچسب ها: پارێزگا, سولێمانی هورمزیاری, شاری مهاباد, هاژه, کوشتی , یادداشت\nزور به داخه وه مهاباد او ماموستا و په روه رده کاره به نرخه ی له ده ست چو . الان که او نوسراوه یه دخوینمه وه متاسفانه کوچی دوایی کردوه . روحی شاد به و تسلیت عرضی بازماندگان و همو خه لکی شار و به تایبه ت ورزشکاران دکه م ....\nدست خوش کاک ارسطو ی عزیز و بژی بو ناساندنی ماموستا ی گه وره کشتی حاجی آقا سلیمان هرمزیاری\nهیوای ساغ و سلامتیم هیه بو گه وره پیاوه ی شاری مهاباد هیوا دارم به رپرسانی شار پتوانن جوابی چاکه و محبتی حاج آغای بدنه وه هر چند کاری جوانی حاجی اقای له حساب و کتاب دا نایا🌹🌹🌹\nئاوات جلالی ۱۳۹۷/۴/۲۱\nپیشنیاریکی زور به جی یه.انشالله که برپرسان و کاربدستان شاری هر چی زووتر بتوانن شقامیک به نیوی او ماموستا پایه برزه و بریزه ترخان بکن و هیوادارم که هرچی زووتر سلامتی خوی بدست بینیتوه بو خزمت کردن به شاروو نیشتمانه که ی. انشالله.\nرزگار عليالي ۱۳۹۷/۴/۲۱\nبه سپاس له كاك ارسطو ي به ريز و خوشه ويست\nكاك سليمان هرمزياري ييكيك له و كه سانه يه كه واقعا جي ريزه . براستي له تولي خدمتي خوي دا هه ميشه بو ورزشي شاره كه مان به خسوس له كشتي دا وه كو گه وره يه كي باش نيسه ي له سرمان بو . ئيمه ش له خوداي گه وره ده پاريينه وه كه هه ر چي زوتر خودا شفاي بدات و بتواني باريكي تر له خزمت كوشتي شاره كه مان دا بيت .\nکیوان علی پور ۱۳۹۷/۴/۲۱\nهیوام هه یه له ش سا ق و سه ر که وتو ، ته مه ن دریژ بی


قاسم سلێمانی بۆچی بووە هۆی بۆردومانی سوریا؟\n07:06 - 23/01/2019\nقاسم سلێمانی بۆچی بووە هۆی بۆردومانی سوریا؟\nبەهۆی فەرماندەی فەیلەقی قودسەوە ئیسرائیل باشوری سوریا بۆردوومان دەكات..\nرۆژنامەی قودس بڵاویكردەوە 18ی ئەم مانگە قاسم سلێمانی فەرماندەی فەیلەقی قودسی ئێران سەردانی غاریەی رۆژهەڵاتی كردووە، بەوەش پێشێلی رێككەوتنی ئەمریكی- روسی –ئیسرائیلی كرد كە نابێت هێزەكانی ئێران و هاوپەیمانەكانی كەمتر لە 40 كیلۆمەتر لە سنوری ئیسرائیل نزیك ببنەوە.\nرۆژنامەكە دەڵێت سەردانەكە زۆر بەنهێنی بووە و لەكاتژمێر 8ی شەو بۆ 10ی شەو ئەنجامدراوە، بەڵام ئیسرائیل پێی زانیوە، و بڕیاریداوە هێرش بكاتە سەر ئەو خانوەی كە سلێمانی تێدا نیشتەجێ بووە.\nرۆژنامەكە دەڵێت، قاسم سلێیمانی لەمیانی كۆبونەوەی لەگەڵ ئەنجومەنی باڵای ئاسایشی نەتەوەیی ئێران رایگەیاندووە كە روسەكان، نیو كاتژمێر پێش هێرشەكەی ئیسرائیل ئێرانیەكانیان ئاگاداركردۆتەوە لەنیازی هێرشی ئیسرائیلی، و بەهۆیەوە بەپەلە شوێنەكەی جێهێشتووە و دواتر ئیسرائیل ناوچەكەی بۆردومان كردووە، سلێمانی ئاماژەی بەوەشكردووە كە بەهۆی كشانەوەی هێزەكانیان زیانیان بەرنەكەوتووە.\nرۆژنامەكە دەڵێت كاتی سەردانەكەی قاسم سولەیمانی بۆ بەرەی باشوری سوریا هاوكاتە لەگەڵ باسكردنی كشانەوەی هێزەكانی ئەمریكا لەسوریا و دووبارە جێگیركردنەوەیان لەعێراق، هەروەها هەوڵی ئێران بۆ دروستكردنی بەرەیەكی نوێ دژی ئیسرائیل لە جۆلان پیشان دەدات ئەگەر تەلئەبیب هێرش بكاتە سەر تاران.


ستراتیژیی ئه‌مریكا له نێوان په‌كه‌كه و یه‌په‌گه له چوارچێوه‌ی دینامیزمی نوێی ڕۆژهه‌ڵاتی ناوه‌ڕاستدا\nپەرویز ڕەحیم 18, 05, 2017\nله‌م چه‌ند ڕۆژه‌ی دواییدا ڕووداوێكی گرنگ، كه بووه هۆی هاتنه‌ئارای مشتومڕ و لێكدانه‌وه‌ی جۆراوجۆر، پرسی پڕچه‌ككردنی یه‌كینه‌كانی پاراستنی گه‌ل (یه‌په‌گه) له ڕۆژاوای كوردستان بوو، له لایه‌ن ئیداره‌ی نوێی ئه‌مریكاوه. به‌شێك له چاودێران ئه‌م كاره‌یان به پشتتێكردنی ئه‌مریكا له توركیا و، به‌شێكی تر به كارێكی ته‌كتیكی و كاتی لێكیان دایه‌وه. به‌ڵام پرسی گرنگ ئه‌وه‌یه كه ئایا له كاتێكدا ئه‌مریكا له پاڵ توركیا، په‌كه‌كه به تیرۆریست ده‌زانێت، بۆچی له ڕۆژاوای كوردستان یارمه‌تیی هێزه كوردییه‌كان ده‌دات؟ له لایه‌كی تره‌وه، ئایا ئه‌وه به مانای پشتكردنی ئه‌مریكایه له ڕووسیا؟ ڕاستییه‌كه‌ی، ئه‌م هه‌ڵوێسته‌ی ئه‌مریكا له چوارچێوه‌یه‌كی گه‌وره‌تردا خوێندنه‌وه‌ی بۆ ده‌كرێت، كه پرسی ئه‌كته‌ره نا-ده‌وڵه‌تییه‌كانه، كه من به دینامیزمی نوێی ڕۆژهه‌ڵاتی ناوه‌ڕاست ناوی ده‌به‌م. بۆیه له‌م نووسینه‌دا هه‌وڵ ده‌ده‌ین تیشك بخه‌ینه سه‌ر ئه‌م بابه‌ته.\nمشتومڕی پێدانی چه‌ك به یه‌په‌گه\nله دوایین پێشهاتدا كۆشكى سپى له به‌ياننامه‌يه‌كدا ئاشكراي كرد سه‌رۆكى ئه‌مريكا ڕه‌زامه‌ندیى خۆى بۆ پڕچه‌ككردنى يه‌په‌گه له سووريا پيشان داوه. كه‌ناڵى NBCی ئه‌مريكايى له زارى به‌رپرسانى وه‌زاره‌تى به‌رگریى وڵاتەكەی بڵاوی كرده‌وه: "ترا‌مپ له‌سه‌ر پلانى پێدانی چه‌ك به يه‌كينه‌كانى پاراستنى گه‌ل ڕێك كه‌وتووه و، ئه‌و هێزه كوردييه‌ى به هاوپه‌يمانێكى گرنگى ئه‌مريكا زانيوه. له به‌رامبه‌ردا وه‌زاره‌تی به‌رگریی ئه‌مریكا ئاماژه‌ی به‌وه كردووه كه دۆناڵد ترا‌مپ، سه‌رۆكی ئه‌و وڵاته فه‌رمانی كردووه، بۆ شه‌ڕی ڕه‌ققه چه‌ك و ته‌قه‌مه‌نی به یه‌په‌گه بدرێت و، ئامانج له‌و بڕیاره‌یش هاوكاریكردنی یه‌په‌گه‌یه بۆ سه‌ركه‌وتن له شه‌ڕی كۆنترۆڵكردنه‌وه‌ی ڕه‌ققه و ده‌رهێنانی له‌ده‌ست چه‌كدارانی داعش. توركیا له‌م باره‌یه‌وه كاردانه‌وه‌ی توندی هه‌بوو و، له یه‌كه‌م كاردانه‌وه‌ی به‌رامبه‌ر بڕیاری كۆشكی سپی بۆ پێدانی چه‌ك به یه‌په‌گه، توركیا ناڕه‌زایه‌تیی خۆی پیشان دا و، ڕای گه‌یاند كه دژی ئه‌و بڕیاره‌ی دۆناڵد ترامپ دەوەستێتەوە.\nله‌م باره‌یه‌وه "نوورەددین جانیكلی"، جێگری سەرۆكوەزیرانی توركیا بە ڕۆیتەرزی گوت: "یارمەتییەكانی ئەمریكا بۆ پێدانی چەك بە یەپەگە، جیگەی قبووڵكردن نییە. پێنتاگۆن ئاماژه‌ی به‌وه‌یش كردووه كه هه‌وڵ ده‌ده‌ن توركیا له بڕیاری پێدانی چه‌ك به یه‌په‌گه دڵنیا بكه‌نه‌وه. "ڕه‌جه‌ب ته‌ییب ئه‌ردۆغان"، سه‌رۆككۆماری توركیا، له كۆنگره‌یه‌كی ڕۆژنامه‌وانیدا ئاماژه‌ی به‌وه كرد: "له ناوخۆ و ده‌ره‌وه‌ی توركیا، له هێرشه‌كانیان بۆ سه‌ر داعش و، په‌كه‌كه و یه‌په‌گه‌یش به‌رده‌وام ده‌بن". ئه‌ردۆغان گوتی: "له‌م ناوچه‌یه‌دا هه‌ڕه‌شه و مه‌ترسی له‌سه‌ر ئه‌مریكا و ڕووسیا نییه و، گوتیشی پێویسته ئه‌مریكا هه‌نگاوی جیاوازتر بنێت و، چاوه‌ڕوانی ئه‌وه نه‌بوون پشتگیریی یه‌په‌گه بكات". سه‌رۆككۆماری توركیا ئاماژه‌ی به‌وه‌یش كرد: "ئه‌مریكا به پێدانی چه‌كی قورس، پشتیوانیی یه‌په‌گه ده‌كات و، ئه‌وه‌یش دژی په‌یوه‌ندییه ستراتیژی و ڕێككه‌وتننامه ستراتیژییه‌كانی وڵاته‌كه‌یه‌تی له‌گه‌ڵ ئه‌مریكا". سه‌باره‌ت به سه‌ردانه‌كه‌یشی له ناوه‌ڕاستی ئه‌م مانگه‌دا بۆ ئه‌مریكا، ئه‌ردۆغان ئاشكرای كرد: "نایانه‌وێت هاوكارییه‌كانی ئه‌مریكا بۆ یه‌په‌گه به‌رده‌وام بێت، بۆیه له‌و باره‌یه‌وه گفتوگۆ له‌گه‌ڵ دۆناڵد ترا‌مپ ده‌كات." سه‌رۆككۆماری توركیا هه‌روه‌ها گوتی: "ئه‌و كۆبوونه‌وه‌یه‌ی له‌گه‌ڵ سه‌رۆكی ئه‌مریكا ئه‌نجامی ده‌دات زۆر گرنگه و، كۆبوونه‌وه‌یه‌كی یه‌كلاكه‌ره‌وه ده‌بێت".\nله به‌رامبه‌ریشدا مارك تۆنەر، یاریدەدەری گوتەبێژی وەزارەتی دەرەوەی ئەمریکا، لە کۆنگرەیەکی ڕۆژنامەوانیدا ڕای گەیاند كه وڵاته‌كه‌ی بە ھیچ شێوەیەک "یەپەگە" وه‌ك ڕێکخراوێکی تیرۆریستی نابینێت، بەڵام پارتی كرێكارانی كوردستان (پەکەکە) ڕێکخراوێکی تیرۆرستییە و، بۆ بەڕەنگاربوونەوەی پەکەکە هه‌موو هاوكارییه‌كی ده‌وڵه‌تی توركیا ده‌كه‌ن. ئه‌و به‌رپرسه ئه‌مریكییه هه‌روه‌ها گوتی: "یه‌په‌گه له ڕۆژاوای كوردستان له ڕووبه‌ڕووبوونه‌وه‌ی داعشدا هاوكاری ئه‌مریكایه و شان به شانی ژماره‌یه‌كی دیكه له‌و گرووپانه‌ی له سووریا دژی داعش ده‌جه‌نگن، "یه‌په‌گه"یش له‌و پرۆسه‌یه‌دا هاوكاره. مارك تۆنه‌ر ئاماژه‌ی به‌وه دا: "له‌باره‌ی نیگه‌رانییه‌كانی توركیا به‌رامبه‌ر "یه‌په‌گه" و "په‌كه‌كه"، قسه‌مان له‌گه‌ڵ ئه‌و وڵاته‌دا كردووه و بۆچوونه‌كانی ئه‌مریكامان له‌و باره‌یه‌وه به به‌رپرسانی ئا‌نكارا گوتووه."\nدینامیزمی گۆڕانكارییه‌كانی ڕۆژهه‌ڵاتی ناوه‌ڕاست\nیه‌كه‌م: ویلایه‌ته یه‌كگرتووه‌كانی ئه‌مریكا\nبه هاتنه‌سه‌ركاری دۆناڵد ترامپ، ئیداره‌ی نوێی ئه‌م وڵاته هه‌وڵ ده‌دات په‌یوه‌ندییه‌كانی له‌گه‌ڵ وڵاتانی سوننه و عه‌ره‌بی ڕۆژهه‌ڵاتی ناوه‌ڕاست توندوتۆڵتر بكات، كه له سه‌رده‌می سه‌رۆكایه‌تیی "باراك ئۆباما"دا به هۆی دڵه‌ڕاوكێیه‌كانیان له ڕێككه‌وتنی ئه‌تۆمیی نێوان كۆماری ئیسلامیی ئێران و وڵاتانی 5+1 به‌ره‌و ساردوسڕی چووبوو. به‌م پێیه، ئه‌مریكا هه‌وڵ ده‌دات له لایه‌ك له‌گه‌ڵ وڵاتانی گرنگی سوننه، وه‌كوو سعوودیا، میسر و ئۆردن، په‌یوه‌ندییه‌كی توندوتۆڵتری له ناوچه‌كه‌دا هه‌بێت و، له لایه‌كی تره‌وه ئابڵووقه و گوشار و سزا و چاودێرییه‌كانی سه‌ر ئێران قورستر بكات. ئیداره‌ی نوێی ئه‌مریكا، به‌رده‌وام ئێرانی به هه‌وڵی پشێوی و ناسه‌قامگیركردنی ڕۆژهه‌ڵاتی ناوه‌ڕاست و به یارمه‌تیدانی ملیشیا و گرووپه تیرۆریستییه‌كان تۆمه‌تبار كردووه و، ئێرانی به سه‌رچاوه‌ی نائامنی و كێشه‌كانی ڕۆژهه‌ڵاتی ناوه‌ڕاست زانیوه. بۆیه هه‌موو هه‌وڵی ئه‌مریكا ئه‌وه‌یه كه بێجگه له‌وه‌ی كه له عێراق و سووریا جه‌نگی دژی تیرۆر (داعش) ده‌كات، له هه‌مان كاتدا ڕێگه نه‌دات كه ئه‌مه دواجار به قازانجی ئێران ته‌واو ببێت. به‌م مانایه كه ئێران له ڕێگه‌ی ئه‌كته‌ر ناده‌وڵه‌تییه‌كانه‌وه هه‌وڵی ده‌ستبه‌سه‌رداگرتنی ڕۆژهه‌ڵاتی ناوه‌ڕاست ده‌دات؛ كه ئه‌مه‌یش هه‌ڕه‌شه‌یه بۆ ئه‌مریكا و هاوپه‌یمانانی له ناوچه‌كه‌دا، به‌تایبه‌ت بۆ ئیسڕائیل.\nپاش ڕێككه‌وتنی ئێران، توركیا و سووریا له "ئاستانه"ی پایته‌ختی كازاخستان و، ڕاگه‌یاندنی جۆرێك له ناوچه‌ی پارێزراو (ناوچه‌ی كه‌مكردنه‌وه‌ی بارگرژی) بۆ ماوه‌ی شه‌ش مانگ له ڕۆژاوای حه‌له‌ب و هه‌موو پارێزگه‌ی ئێدلب و، هه‌روه‌ها حومس و باكووری حه‌ما و باكووری ڕۆژهه‌ڵاتی لازقیه و دیمه‌شق، ئه‌مریكا و ڕووسیا به جۆرێك ناوچه‌ی نفووزیان بۆ خۆیان ده‌سته‌به‌ر كردووه كه له ئه‌گه‌ری ڕوونه‌دانی هیچ كێشه‌یه‌ك، ئه‌وه ده‌بێته بنه‌ما بۆ دابه‌شكردنی نفووز له ناوچه‌كانی دیكه‌ی جیگه‌ی مشتومڕی نێوانیان. بۆ نموونه ڕووسیا له‌و شوێنانه‌ی ئێستا و، ئه‌مریكایش له ناوچه كوردییه‌كان و، پاش شكستی داعش له ڕه‌ققه و ناوچه سوننییه‌كان باڵاده‌ست ده‌بێت. له‌م گۆڕانكارییه نوێیانه‌دا ئه‌مریكا بۆ جه‌نگی دژی داعش له لایه‌ك و، له لایه‌كی تره‌وه بۆ دروستكردنی ئه‌لته‌رناتیڤێك بۆ هێزه‌كانی خۆی له‌سه‌ر زه‌وی و، هه‌روه‌ها له به‌رامبه‌ر ڕه‌فتاره‌كانی توركیا و سنوورداركردنی ڕۆڵ و نفووزی ئێران و ڕێگه‌گرتن له نفووزی له سووریا و به‌گشتی له ناوچه‌كه‌دا له هه‌مبه‌ر ئه‌مریكا و ئه‌وروپا، پێویستیی به ئه‌كته‌ره ناده‌وڵه‌تییه‌كان هه‌یه كه لێره‌دا یه‌په‌گه و به‌گشتی هێزه‌كانی میانڕه‌وی "سووریای دیموكراتیك" باشترین بژارده‌ی ئه‌مریكان له پاڵ پێشمه‌رگه‌كانی هه‌رێمی كوردستان له عێراقدا. بۆیه ئه‌مریكا هه‌وڵ ده‌دات هێزه كوردییه‌كان له لایه‌ك له‌ژێر گوشاری توركیا بێنێه‌ته ده‌ره‌وه و پاڵپشتییان بكات و، له لایه‌كی تریشه‌وه له ئێران دووریان بخاته‌وه، كه ئێران نه‌توانێت به‌كاریان بێنێت.\nڕاستییه‌كه‌ی، ڕووسیا بۆ دروستكردنی گوشار و هاوسه‌نگیی هێز له‌گه‌ڵ ئه‌مریكا و ئه‌وروپا، پێویستیی به نفووز و پێگه هه‌یه له ڕۆژهه‌ڵاتی ناوه‌ڕاستدا؛ به‌و پێیه‌ی كه هه‌وڵی گه‌ڕاندنه‌وه‌ی پێگه و نفووزی خۆی له ئاستی نێوده‌وڵه‌تیدا ده‌دات، به‌تایبه‌ت كه‌مكردنه‌وه‌ی ئه‌و گوشار و هه‌ڕه‌شانه‌ی ناتۆ و ئه‌مریكا كه به ناوچه‌ی ده‌ره‌وه‌ی نزیكی ڕووسیا ناسراوه. بۆیه ڕووسیایش یارمه‌تیی یه‌په‌گه ده‌دات؛ له لایه‌ك به هۆی جه‌نگی دژی داعش و، له لایه‌كی تره‌وه بۆ دروستكردنی باڵانس له‌گه‌ڵ توركیا و گوشارخستنه‌سه‌ر ئه‌و وڵاته له هاوكێشه‌كانی نێوانیان. هه‌روه‌ها ڕووسیایش له ئه‌گه‌ری ڕێككه‌وتنی له‌گه‌ڵ ئه‌مریكا و نه‌مانی حكوومه‌تی به‌شار ئه‌سه‌د و دابه‌شكردنی ناوچه‌ی نفووز له سووریا و پاشان له ناوچه‌كانی دیكه‌ی جێگه‌ی ناكۆكی له‌گه‌ڵ ئه‌مریكا، پێویستیی به هێزه كوردییه‌كان (یه‌په‌گه) له سووریا هه‌یه.\nناوچە و دەڤەرە کوردنشینەکانى سووریا کەوتوونەتە ناو "شریت"ى ئەمنیى تورکیاوە. لەو ناوچانەدا بە تەنیا کوردیان لێ ناژى، به‌ڵكوو ئه‌مانه‌یشی لێ ده‌ژین: عەرەب، تورکمەن، ئەرمەن، سریان، چەرکەس و هتد. تورکیا لەگەڵ سووریا، سنوورێکى 910 کیلۆمەتریی هەیە و بەشێکى زۆرى ئەو شریتە سنوورییە، كه ده‌وڵه‌مه‌نده به وزه و سه‌رچاوه‌ی سروشتییه‌وه، بەدەست پەیەدە، یەپەگە، یەپەژە و هێزەکانى سووریاى دیموکراتەوەیە. لە کاتێکدا تورکیا نایشارێتەوە و، پەیەدە، یەپەگە و یەپەژە بە تیرۆریست و بە بەشێکى جیانەکراوە لە پەکەکەیان دەزانێ. توركیا كه به‌توندی دژی به‌هێزبوون و پڕچه‌ككردنی یه‌په‌گه‌یه له لایه‌ن ئه‌مریكاوه، یه‌په‌گه به درێژكراوه‌ی په‌كه‌كه ده‌زانێت و، به‌هێزبوونی به دژی ئاسایشی نه‌ته‌وه‌ییی خۆی ده‌زانێت. هه‌روه‌ها تورکیا دڵه‌ڕاوكێی ئاسایشیی خۆى لە دامەزراندنى خۆبەڕێوەبەریى کانتۆنەکان و دواتر فیدراڵیى ئەو ناوچانە نەشاردۆتەوە و، جەخت لە یەکپارچەییى خاکى سووریا دەکاتەوە و، ئەوەیش خاڵى یەکانگیریى ئێران و تورکیایه. به‌و پێیه‌ی كه له لایه‌ك نفووزی ئێران له سنووره‌كانی توركیا به‌هێز ده‌بێت و، له لایه‌كی تره‌وه به‌هێزبوونی یه‌په‌گه له سووریادا و ئه‌گه‌ری دروستبوونی ده‌سه‌ڵاتێكی كوردی له سووریا پێگه‌ی په‌كه‌كه و كورد به‌گشتی له ناوخۆی توركیا و له ناوچه‌كه‌دا به‌هێز ده‌كات. ئه‌مه‌یش ده‌بێته هۆی ئه‌وه‌ی كه له ناوخۆدا توركیا له به‌رامبه‌ر په‌كه‌كه‌دا تووشی كێشه ببێت و، له ده‌ره‌وه‌یشدا یه‌په‌گه ده‌بیته هۆی ئه‌وه‌ی كه وه‌كوو ئه‌لته‌رناتیڤێك گرنگی و ڕۆڵی توركیا له ناوچه‌كه‌دا كه‌م بكاته‌وه. هه‌روه‌ها نابێت فه‌رامۆش بكه‌ین كه ئه‌و كاته توركیا ته‌نیا له ڕێگه‌ی كورده‌وه (باشوور و ڕۆژاوا) ده‌توانێت له‌گه‌ڵ جیهانی عه‌ره‌بی و سوننه‌دا په‌یوه‌ندیی هه‌بێت و، ئه‌م دۆخه‌یش به‌پێچه‌وانه‌ی پلان و تێزی "نیوعوسمانیزم"ی "ئه‌كه‌په"یه له ناوچه‌كه‌دا.\nخاڵێكی تریش ئه‌وه‌یه كه ڕووسیایش له هاوكێشه‌كاندا بۆ گوشارخستنه‌سه‌ر توركیا، ده‌توانێت ئه‌و هێزه كوردییانه به‌كار بێنێت. بۆیه توركیا به‌توندی دژی ئه‌وه‌یه ئه‌م هێزه كوردییانه به‌هێز بكرێن و، له به‌رامبه‌ریشدا خۆی پاڵپشتی له هێزه‌كانی ئۆپۆزیسۆنی سووریا و، هه‌روه‌ها سوننه و توركمانه‌كان له عێراق ده‌كات و ڕاهێنانیان پێ ده‌كات و پڕچه‌كیان ده‌كات، یاخود هه‌وڵ ده‌دات له ڕێگه‌ی هه‌رێمی كوردستانه‌وه گوشار بۆ سه‌ر ڕۆژاوا و په‌كه‌كه دروست بكات. واته توركیایش له ناوچه‌كه‌دا بۆ پاراستنی ئاسایش و ده‌سته‌به‌ركردنی به‌رژه‌وه‌ندییه‌كانی، سوود له ئه‌كته‌ره ناده‌وڵه‌تییه‌كان وه‌رده‌گرێت. بۆیه‌یشه توركیا له هه‌مبه‌ر داهاتووی پارێزگه‌ی مووسڵ و بوونی په‌كه‌كه له شنگال، زۆر هه‌ستیاره، چونكه لاوازیی توركیا له‌م ناوچانه له‌لایه‌ك یارمه‌تیی به‌هێزبوونی په‌كه‌كه و یه‌په‌گه ده‌دات له ڕۆژاوا، و له‌لایه‌كی تره‌وه ئه‌وه ڕۆڵ و نفووزی ئێران له ناوچه‌ی "ده‌ره‌وه‌ی نزیكی" توركیا به‌هێز ده‌كات. ئه‌مه‌ش له ڕێگه‌ی كۆریدۆرێك له پارێزگه‌ی دیالەدا، کە ئێستا زۆرینەی دانیشتووانەکەی شیعەن، بەره‌و کەرکووک و بە شارۆچکەی شەرگاتدا دەڕوات و، لەنێو تەلەعفەر و چیای شنگالەوە بە سووریا دەگات و به‌م پێیه نفووزی ئێران و هێزه شیعییه‌كان ده‌گاته ده‌ریای ناوه‌ڕاست. ئەمەیش مانای ئەوەیە گرووپە شیعی- ئێرانییەکان بەئاسانی دەگەنە ناوچە کوردییەکانی سووریا و، بۆ كۆنترۆڵی ئێستا و داهاتووی سووریا و په‌راوێزخستنی توركیا له لایه‌ن ئێران و گرووپه‌كانی هاوپه‌یمانی كه‌ڵكی لێ وه‌رده‌گیرێت. ئه‌مه‌ش دابڕانی توركیا له جیهانی عه‌ره‌بی-سوننه‌ی لێ ده‌كه‌وێته‌وه.\nكۆماری ئیسلامیی ئێران، به‌تایبه‌ت دوای ڕێككه‌وتنه ئه‌تۆمییه‌كه‌ی له‌گه‌ڵ ئه‌مریكا و لاوازیی ئیداره‌ی "ئۆباما" له وه‌رگرتنی هه‌ڵوێستی توند و یه‌كلاكه‌ره‌وه له سووریا و، هه‌روه‌ها ده‌رچوونی هێزه‌كانی ئه‌مریكا له عێراق، به‌ته‌واوی له ناوچه‌كه‌دا بۆته خاوه‌ن نفووز و پێگه. بۆیه ئێرانیش له ڕێگه‌ی په‌كه‌كه‌وه هه‌وڵی گوشار بۆ سه‌ر توركیا ده‌دات و، هه‌روه‌ها له سووریا كورده‌كان به هاوپه‌یمانی خۆی ده‌زانێت. ستراتیژیی ئێران ئه‌وه‌یه كه له ڕێگه‌ی دروستكردن و به‌هێزكردنی میلیشیا توندڕه‌وه‌كانه‌وه له ناوچه‌كه‌دا، باڵاده‌ستیی خۆی بپارێزێت. بۆیه به‌پێی دوایین ڕاپۆرته‌كانی ناوه‌نده‌كانی لێكۆڵینه‌وه، مه‌به‌ستی ئێران له پاراستنی نفووز له سووریا و وڵاتانی عه‌ربی وه‌كوو عێراق و لوبنان، ئه‌وه‌یه كه ڕێگه‌ی دروستكردنی كۆریدۆرێك له‌و ناوچانه‌ی كه زۆرینه شیعین له عێراق و سووریاوه، بگاته ده‌ریای ناوه‌ڕاست و له‌م ڕێگه‌یه‌وه بتوانێت له به‌رزایییه‌كانی "جۆلان" هه‌ڕه‌شه له ئیسڕائیل بكات. ئێران ئه‌م ستراتیژییه له عێراقدا له ڕێگه‌ی دروستكردن و به‌هێزكردنی حه‌شدی شه‌عبی و، هه‌میش له سووریا له ڕێگه‌ی پاراستنی به‌شار ئه‌سه‌د و دروستكردنی هاوشێوه‌ی "به‌سیج"، له لوبنان له ڕێگه‌ی "حزبوڵڵای لوبنان"ه‌وه، به‌رێوه ده‌بات و ده‌توانێت ده‌ست به‌سه‌ر ناوچه‌كه‌دا بگرێت. لێره‌وه ئێران به‌ته‌واوی به یارمه‌تیی ئه‌كته‌ره نا-ده‌وڵه‌تییه‌كان هه‌وڵی به‌رگری و پاراستنی ئاسایش و ده‌سته‌به‌ركردنی به‌رژه‌وه‌ندییه‌كان و مانه‌وه‌ی خۆی ده‌دات. ته‌نانه‌ت له عێراقیش له ڕێگه‌ی حه‌شدی شه‌عبییه‌وه گوشار بۆ كوردستان دروست ده‌كات و، ناڕاسته‌وخۆ جه‌نگی گرووپ و لایه‌نه سوننه‌كان ده‌كات كه دژی نفووز و باڵاده‌ستیی ئێرانن. ته‌نانه‌ت ئێران له یه‌مه‌نیش، هه‌ر له ڕێگه‌ی ئه‌كته‌ره-ناده‌وڵه‌تییه‌كانه‌وه بۆ نموونه "حوسییه‌كان" گوشار بۆ سه‌ر سعوودیا دروست ده‌كات و هه‌وڵی كۆنترۆڵ و گه‌مارۆدان و دروستكردنی مه‌ترسی بۆ سه‌ر سعوودیا و یارمه‌تیی شیعه‌كانی سعوودیا و داكشان بۆ كۆنترۆڵی "باب المندب" ده‌دات.\nپێنجه‌م: وڵاتانی عه‌ره‌بی-سوننه\nسعوودیا و وڵاتانی دیكه‌ی سوننه‌ی عه‌ره‌ب، له لایه‌ك به هۆی شه‌پۆلی به‌هاری عه‌ره‌بی و كێشه و گرفته‌كانی ناوخۆیی و ده‌ستێوه‌ردانی كۆماری ئیسلامی له ڕێگه‌ی فاكته‌ری شیعیزمه‌وه و، له لایه‌كی دیكه‌وه به هۆی زاڵبوونی كۆماری ئیسلامی و مه‌ترسییه ئاسایشییه‌كانی بۆ سه‌ر ئه‌م وڵاتانه، له ڕێگه‌ی ئه‌كته‌ر نا-ده‌وڵه‌تییه‌كانه‌وه هه‌وڵی دروستكردنی باڵانس له هه‌مبه‌ر ئێران ده‌ده‌ن. به‌م پێیه وڵاتانی عه‌ره‌بی بۆ به‌ره‌نگاربوونه‌وه‌ی ئێران له ناوچه‌كه‌دا كه‌وتوونه‌ته خۆ. بۆ نموونه له عێراق به هۆی باڵاده‌ستیی شیعه و ئێران، هه‌وڵ ده‌ده‌ن له ڕێگه‌ی یارمه‌تیی عه‌شیره سوننه‌كان و دروستكردنی گرووپی ملیشیای سوننه به‌ره‌نگاری ئێران ببنه‌وه و، له یه‌مه‌ن له رێگه‌ی جه‌نگ دژی حوسییه‌كان كه له لایه‌ن كۆماری ئیسلامییه‌وه پاڵپشتی و پرچه‌ك ده‌كرێن هه‌وڵده‌ده‌ن ئێران كۆنترۆل بكه‌ن، هه‌روه‌ها له لوبنان له دژی حزبوڵڵای لوبنان كه سیاسه‌تی ئێران جێبه‌جێ ده‌كات ئه‌وه به‌رگری له سوننه‌كان و حكوو‌مه‌تی ئه‌و وڵاته ده‌كه‌ن و، له سووریایش بۆ به‌ره‌نگاربوونه‌وه‌ی ئێران به‌رگری له گرووپه توندڕه‌وه سوننه‌كان و ئۆپۆزیسیۆنی سووریا ده‌كه‌ن و، له فه‌له‌ستینیش له به‌رامبه‌ر "حه‌ماس"دا به‌رگری له "فه‌تح" ده‌كه‌ن. بۆیه ده‌بینین ئه‌م وڵاتانه‌یش به‌پێی دینامیزی نوێی ڕۆژهه‌ڵاتی ناوه‌ڕاست و سیاسه‌تی ئه‌مریكا له ناوچه‌كه، هه‌وڵی خۆگونجاندن له‌گه‌ڵ ئه‌م ژینگه نوێیه ده‌ده‌ن. ته‌نانه‌ت سعوودیا هه‌وڵ ده‌دات له عێراق له هه‌مبه‌ر نفووزی شیعه و ئێران، به‌رگری له كورد بكات.\nكۆی ئه‌م گۆڕانكارییانه و دروستبوونی دینامیزمێكی نوێ له ڕۆژهه‌ڵاتی ناوه‌ڕاست، وا ده‌كات كه ئه‌مریكا به هۆی ئه‌زموونی له ئه‌فغانستان و عێراق له لایه‌ك و، هه‌روه‌ها به هۆی به‌هێزبوونی ئه‌كته‌ره نا-ده‌وڵه‌تییه‌كان و شكستی ده‌وڵه‌تانی ناوچه‌كه له په‌ره‌پێدانی سیاسی و ئابووری و ... بۆ دروستكردنی باڵانس و ئه‌لته‌ر‌ناتیڤ و، هه‌روه‌ها پاراستنی ئاسایش و به‌رژه‌وه‌ندییه‌كانی له هه‌مبه‌ر نه‌یارانی وه‌كوو ڕووسیا و ئێران و هاوپەیمانه‌كانیان، به‌رگری له هێزێكی وه‌كوو كورد له سووریا ده‌كات. بۆیه ده‌توانین پێدانی چه‌ك به یه‌په‌گه و سوپای سووریای دیموكراتیك، بێجگه له جه‌نگی دژه تیرۆر (داعش)، له‌م چوارچێوه‌یه‌دا خوێندنه‌وه‌ی بۆ بكه‌ین. بۆیه ئامانجه‌كانی ئه‌مریكا له‌م كاره، له‌م خاڵانه كورت ده‌كریته‌وه:\n١- جه‌نگ له دژی تیرۆر و له‌ناوبردن یاخود لاوازكردنی گرووپه تیرۆریستییه‌كان، به‌تایبه‌ت داعش\n٢- دروستكردنی گوشار و ئه‌لته‌رناتیڤێك بۆ ئه‌گه‌ری نزیكبوونه‌وه‌ی توركیا له ڕووسیا\n٣- دووركردنه‌وه‌ی هێزه كوردییه‌كان له ئه‌سه‌د و كۆماری ئیسلامی\n٤- ڕێگه‌گرتن له دروستبوونی كۆریدۆره‌كانی ئێران له عێراقه‌وه بۆ سووریا و بۆ سه‌ر ده‌ریای ناوه‌ڕاست\n٥- دروستكردنی هێزێكی سێكیولار له‌سه‌ر زه‌وی له هه‌مبه‌ر گرووپ و هێزه توندڕه‌وه‌كانی ئیسلامی له ناو‌چه‌كه‌دا\n٦- كه‌ڵكوه‌رگرتن له‌م هێزه نا-ده‌وڵه‌تییانه له ئه‌گه‌ری شكستی ده‌وڵه‌تانی ناوچه‌كه یاخود ڕووخانیان و پڕكردنه‌وه‌ی بۆشایییه ئاسایشییه‌كان\n٧- پاراستنی ئاسایشی ئیسڕائیل\n٨- دروستكردنی ئه‌م گرووپه سێكیولارانه بۆ پاراستنی ئاسایشی ئیسڕائیل و وڵاتانی هاوپه‌یمانی ئه‌مریكا\n٩- سنوورداركردنی ڕۆڵی ئێران و ڕێگه‌گرتن له باڵاده‌ستیی ئه‌م وڵاته له ناوچه‌كه‌دا\n١٠- به‌شدارینه‌كردنی ڕاسته‌وخۆی سه‌ربازی له لایه‌ن ئه‌مریكاوه و، گۆڕانكاری له‌م ڕوانگه‌یه‌دا كه ئه‌مریكا ڕاسته‌وخۆ به‌شداریی سه‌ربازی له ناوچه جۆراوجۆره‌كان، به‌تایبه‌ت له ڕۆژهه‌ڵاتی ناوه‌ڕاستدا بكات.\nبۆیه لانی كه‌م له‌م قۆناغه‌دا، ناكرێت هاوكاریی یه‌په‌گه و ئه‌مریكا به هاوكارییه‌ك له چوارچێوه‌ی په‌یوه‌ندییه ستراتیژییه‌كانی ئه‌مریكا و كورد له ڕۆژاوا لێك بدرێته‌وه. ئه‌زموونی ئه‌مریكا له جیهان له‌گه‌ڵ ئه‌كته‌ره نا-ده‌وڵه‌تییه‌كاندا، ئه‌وه‌ی سه‌لماندووه، به‌ڵام له شكستی ده‌سه‌ڵاتی ناوه‌ندیی ده‌وڵه‌تانی ناوچه‌كه، ئه‌مریكا هه‌وڵده‌دات له ڕێگه‌ی ئه‌كته‌ره نا-ده‌وڵه‌تییه‌كانه‌وه هاوسه‌نگیی نوێ دروست بكاته‌وه. به‌ڵام له‌هه‌مانكاتدا ئه‌مریكا بۆ ڕازیكردنی توركیا و ته‌واوكردنی ستراتیژییه ناوچه‌یییه‌كانی له‌گه‌ل توركیا دژایه‌تیی په‌كه‌كه ده‌كات و وه‌كوو گروپێكی تیرۆریستی ده‌یناسێنێت، چونكه په‌كه‌كه به ئه‌كته‌رێكی جێبه‌جێكاری ستراتیژیی ئێران له ناوچه‌كه‌دا ده‌زانێت.


نامه‌ى دايكێك بۆ ڕۆڵه‌كه‌ی :: ماڵپه‌ڕی فه‌رمووده\nنامه‌ى دايكێك بۆ ڕۆڵه‌كه‌ی\nإِنَّ الحَمْدَ للهِ نَحْمَدُهُ وَنَسْتَعِيْنُهُ وَنَسْتَغْفِرُهُ وَنَعُوْذً بِاللهِ مِن شُرُوْرِ أَنْفُسِنَا وَمِنْ سَيِّئَاتِ أَعْمَالِنَا مَنْ يَهْدِهِ اللهُ فَلا مُضِلَّ لَهُ وَمَنْ يُضْلِلْ فَلا هَادِىَ لَهُ ... وَأَشْهَدُ أَنْ لا إِلَهَ إِلاّ اللهُ وَحْدَهُ لا شَرِيْكَ لَهُ ... وَأَشْهَدُ أَنَّ مُحَمَّداً عَبْدُهُ وَرَسُولُهُ ...\nوه پاشان :\nيه‌كه‌م : جێگاو شوێنى خۆت له كاروانى ژيان و له نێو هاوڕێ و برا و دۆستانت بزانه ، ئه‌وه‌شت له‌ياد بێت بوون و سه‌ركه‌وتنت په‌يوه‌سته به بوونى ئه‌وانه‌وه ، و ڕاستگۆييت له‌گه‌ڵ هاوڕێ و دۆستانت له زۆرێك له ڕێگره‌كانى خۆشبه‌ختى ده‌ربازت ئه‌كات ، و ئه‌تخاته سه‌ر ڕێگاى خۆشبه‌ختى وه بۆ ئه‌م كاره‌ش هه‌وڵ بده هاوڕێى باش و سود به‌خش و دين دار هه‌ڵبژێره ، چونكه پێغه‌مه‌رى خوا ( صلی الله علیه وسلم ) فه‌رموويه‌تى : " المرء على دين خليله " ( حسنه العلامة الألبانى و فى مشكاة المصابيح ، برقم : 5019 ) .\nدووه‌م : كه‌مته‌رخه‌مى مه‌كه له ئه‌نجامدانى نوێژه‌كانت و له‌كاتى خۆياندا ئه‌نجاميان بده ، واته هه‌ركه گوێت له‌بانگ بوو هه‌سته بۆ نوێژه‌كانت و دوايان مه‌خه ، چونكه به‌م كاره‌ت ده‌چيته دۆزه‌خ هه‌روه‌ك خواى په‌روه‌ردگار ئه‌فه‌رموێت : ( فَوَيْلٌ لِّلْمُصَلِّينَ الَّذِينَ هُمْ عَن صَلَاتِهِمْ سَاهُونَ ) ( الماعون : 4 ـ 5 ) ، واته : پاشان سزاى سه‌خت له دۆزه‌خدا بۆ نوێژگه‌ران هه‌يه ، ئه‌وانه‌ى كه له نوێژه‌كانيان غافڵ و بێئاگان ، واته : به‌دڵ ئه‌نجامى ناده‌ن و هه‌ر له‌كۆڵى ئه‌كه‌نه‌وه ، وه هه‌رگيز كار و كاسبى و به‌رژه‌وه‌ندى دونيا وات لێنه‌كات كه‌مته‌رخه‌مى بكه‌ى له‌نوێژه‌كانت ، بۆيه خۆت ئاماده بكه بۆ ڕۆژێك (مَالٌ وَلَا بَنُونَ ) : نه سه‌رمايه و نه نه‌وه ش ) سوديان نيه . بۆ ئه‌م كاره‌ش باشترين كرده‌وه ئه‌وه‌يه دڵت په‌يوه‌ست بكه‌ى به مزگه‌وته‌وه ، بۆ ئه‌وه‌ى له قيامه‌تدا له‌و كۆمه‌ڵه بيت كه له سێبه‌رى عه‌رشى په‌روه‌ردگاريان ده‌بن له ڕۆژێكدا سێبەر نيه جگه له‌سێبه‌رى عه‌رشى ئه‌و نه‌بێت ، هه‌روه‌ك پێغه‌مبه‌رى خوا ( صلی الله علیه وسلم ) فه‌رمويه‌تى و پێى ڕاگه‌ياندووين له فه‌رمووده ( صحيح ) ه‌كانيدا .\nسێ يه‌م : بڕوادار به‌هارێكى هه‌ميشه‌يى و دووانه‌هات و هه‌ميشه‌ييه ، هه‌روه‌كو بارانى ڕه‌حه‌مه‌ت وايه له‌هه‌ر شوێنێك دابارێت سودبه‌خش ده‌بێت . هه‌وڵ بده هه‌ميشه كه‌سێكى سود به‌خش بيت بۆ كه‌س و كار و برا و دۆستانت ، وه ئه‌گه‌ر ڕوت له‌هه‌ر شوێنێك كرد درێغى مه‌كه له درێژكردنى ده‌ستى يارمه‌تى و ئه‌نجامدانى كرده‌وه‌ى چاك و سود به‌خش ته‌نانه‌ت ئه‌گه‌ر به ووشه‌يه‌كى جوانيش بێت ، يان به‌بزه پێكه‌نينێكيش بێت كه دڵى برا موسڵمانه‌كه‌ت خۆش ده‌كات ، چونكه پێغه‌مبه‌رى خوا ( صلی الله علیه وسلم ) فه‌رمويه‌تى ( ئه‌و كاره صه‌دقه‌يه ) ( الصحيحة ، برقم : 572 ) .\nچواره‌م : هه‌وڵ بده نرخى كات بزانيت و به‌باشى به‌كارى بهێًنه ، ئه‌وه‌ش بزانه كات دراوێكى زۆر به‌نرخه له‌گه‌ڵ ئه‌وه‌شدا خه‌ڵكانێكى زۆر له‌م ڕاستيه بێئاگان ، بێئاگاش نه‌بن خۆيانى لێ گێل ئه‌كه‌ن ، وه‌ك وتراويشه : (( كات وه‌كو شمشێر وايه ئه‌گه‌ر نه‌يبڕيت ده‌تبڕێت )) ، كاتيش دياريه‌كى به‌نرخى په‌روه‌ردگاره بۆ به‌نده‌كانى بۆيه تۆش هه‌وڵ بده سود له‌م دياريه وه‌ربگريت و كاته‌كانت بۆ كرده‌وه‌ى چاك و نوێژ و قورئان خوێندن و بانگه‌شه كردن بۆ ئاينى ئيسلام ته‌رخان بكه ، و به‌شتى لاوه‌كى و كارى دونيايى كاته‌كانت به‌فيڕۆ مه‌ده .\nپێنجه‌م : ڕۆڵه‌ى ئازيزم بزانه له رۆژگار و زه‌مانى وه‌ك ئه‌مڕۆ كه به‌سه‌ر خه‌ڵكدا هاتووه ، له‌سێ شت به‌نرخ ترى تێدا به‌دى ناكرێت كه ئه‌وانه‌ش : برا و هاوڕێيه‌كى جێى متمانه كه خۆشحاڵيت پێببه‌خشێت ، و درهه‌مێك به‌ڕێگايه‌كى شه‌رعى په‌يدا كرابێت ، واته : ( به‌ده‌ست هێنانى ڕۆزى به‌ڕێگايه‌كى شه‌رعى و دور له‌حه‌رام ) و سوننه‌تێك كارى پێبكرێ ، ئه‌وه‌ش له به‌ر زۆرى براده‌رى خراپ و كه‌مبوونى متمانه له نێو مرۆڤه‌كان ، و گوێنه‌دانيان به ڕزق و ڕۆزى حه‌ڵاڵا ، و دووركه‌وتنه‌وه‌يان له سوننه‌تى پێغه‌مبه‌ره‌كه‌يان ( صلی الله علیه وسلم ) . بۆيه هه‌وڵ بده كه‌سى ديندار و به‌ڕه‌وشت به‌رز هه‌ڵبژێره بۆ هاوڕێيه‌تى كردن ، و كارێكى حه‌ڵاڵ بكه با خێريشى كه‌م بێت له‌خێرى زۆرى حه‌رام باشتره ، پاشان خۆت په‌يوه‌ست كه به‌ئه‌نجامدانى سوننه‌ته‌كان\nشه‌شه‌م : هه‌وڵ و كۆششى خۆت بخه گڕ له‌پێناو ئه‌وه‌ى كه بتوانى له‌پاش خۆت چاكه‌يه‌ك يان كردوه‌يه‌ك به‌جێبهێڵيت كه پاداشته‌كه‌ى تا ڕۆژى دوايى به‌رده‌وام بێت ، هه‌روه‌ك پێغه‌مبه‌رى خوا ( صلی الله علیه وسلم ) فه‌رمويه‌تى : " إلا من ثلاث صدقة جارية أو علم ينتفع به أو ولد صالح يدعو له " ( رواه مسلم ) .\nحه‌وته‌م : تێبكۆشه له‌پێناو په‌روه‌رده‌كردنى خودى خۆت له‌سه‌ر ئه‌وه‌ى كه به‌رده‌وام ئاماده‌بيت بۆ تێكۆشان له‌پێناو په‌روه‌ردگار ، ئه‌مه‌ش به‌م چوار خاڵه دێته به‌رهه‌م :\nأ ـ ده‌بێت يه‌قينت هه‌بێ كه تێكۆشان له‌پێناو خواى په‌روه‌ردگار يه‌كێكه له‌به‌رزترين پله‌كانى ئه‌م ئاينه پيرۆزه ، بۆيه هه‌ر له‌دێر زه‌مانه‌وه هه‌ر ميله‌تێك ده‌ست به‌ردارى ئه‌م پايه به‌رزه بوبێت خواى په‌روه‌ردگار سه‌رشۆڕ و لاوازى كردون ، و دوژمنانى به‌سه‌رياندا زاڵ كردوه ، بۆيه ده‌بێت ئه‌وه بزانيت كه ترس و دڵه ڕاوكێ شايه‌نى ئه‌و كه‌سه موسڵمانه نيه كه ئاينه‌كه‌ى په‌روه‌رده‌ى كردوه له‌سه‌ر پێشوازى كردن و ته‌حه‌مول كردنى گيروگرفت و ناخۆشيه‌كانى ژيان .\nب ـ ده‌بێت ئه‌وه‌ت له‌ياد بێت كه تۆ ئه‌و كه‌سه‌ى كه پێغه‌مبه‌رى خوا ( صلی الله علیه وسلم ) وه‌صفى كردوه به‌وه‌ى كه ڕێبوارى ڕێگايه‌كى ، و زۆر نامێنيته‌وه و زۆريش ناخايه‌نێ تاكو ده‌گه‌يته جێگا و شوێنى ڕاسته‌قينه‌ى خۆت ، كه ژيانى پاش مردنه ، و له‌پاش ئه‌وه‌ش تامى مردن ناچێژيت ، جا نازانم مرۆڤى ئه‌م سه‌رده‌مه چ دڵخۆشيه‌كيان به‌م دونيايه هه‌يه كه به‌و شێوه‌يه توند باوه‌شيان كردوه به‌دونيايه‌ك كه ئه‌گه‌ر نرخى هه‌بوايه و هه‌تاهه‌تايى بوايه پێغه‌مبه‌رى خوا ( صلی الله علیه وسلم ) له‌باره‌يه‌وه نه‌يده‌فه‌رموو : " دونيا به‌نديخانه‌ى باوه‌ڕداران و به‌هه‌شتى كافرانه " ( صحيح الجامع الصغير ، برقم : 4312 ) .\nج ـ ده‌بێت خۆت له هه‌موو تاوانه‌كان پاك بكه‌يته‌وه ، به‌تايبه‌تى تاوانه گه‌وره‌كان ئه‌گه‌ر هه‌تبوو ، ئه‌مه‌ش به وازهێنانى يه‌كجارى له‌تاوان و په‌شيمان بوونه‌وه له‌وه‌ى كردوته و سور بوون له‌سه‌ر ئه‌وه‌ى نه‌گه‌ڕێيته‌وه سه‌ريان ، بيريشت نه‌چێت كه سه‌فه‌رێكى ئێجگار دور و درێژ و سه‌ختت له‌پێشدايه ده‌بێت به‌باشى خۆتى بۆ ئاماده بكه‌يت ، و تێشوى باشى بۆ هه‌ڵگرى ، چونكه هيچ ڕێبوارێكى ئه‌م ڕێگا سه‌خته به‌بێ تێشوو ناگاته ئه‌و شوێنه‌ى هه‌وڵى بۆ ئه‌دات ، بۆيه باشترين تێشوش بۆ ئه‌م سه‌فه‌ره‌ت له خواترسان و چاكه‌كردنه ، هه‌روه‌ك په‌روه‌ردگار ئه‌فه‌رموێت : ( وَتَزَوَّدُواْ فَإِنَّ خَيْرَ الزَّادِ التَّقْوَى وَاتَّقُونِ يَا أُوْلِى الأَلْبَابِ ) ( البقرة : 197) ، واته : وه توێشوو هه‌ڵبگرن وه بشزانن كه باشترين تێشوو له خواترسانه ، وه له من بترسن ئه‌ى هۆشمه‌ندان . هه‌روه‌ها ئه‌نجام دانى ئه‌وه‌ى خوا پێى خۆشه له‌گه‌ڵ دوركه‌وتنه‌وه له‌وه‌ى خوا پێى ناخۆشه .\nد ـ ڕازى كردنى په‌روه‌ردگار و نزيك بوونه‌وه لێى به‌دڵێكى پاك و خۆشحاڵى يه‌وه ، ئه‌مه‌ش به‌گوێڕايه‌ڵى كردنى فه‌رمانه‌كانى و زيندوو كردنه‌وه‌ى ڕێبازى پێغه‌مبه‌ره‌كه‌ى ( صلی الله علیه وسلم ) و پشت هه‌ڵكردن له دنيا كه زۆر بێ نرخ سه‌يرى بكه‌يت ، ته‌نانه‌ت ئه‌گه‌ر هه‌موو خۆشيه‌كانيشى له‌ژێر ده‌ستى تۆدا بێت .\nئامادەكردنی : گەژبین احمد ---- پێداچونەوەی مامۆستا عدنان بارام\nبەش: پەروەردە و خێزان سەردان: ٣٥٦٣


سەرۆک بارزانی بۆ یوئێن: ڕیفرەندۆم له كاتی دیاریكراودا به‌ڕێوه ده‌چێت\nMON, 11 SEP 2017 13:57 | KDP.info\nهەولێر-KDP.info- لە دیداریدا لەگەڵ نێرده‌ی تایبه‌تی سكرتێری گشتی نه‌ته‌وه یه‌كگرتووه‌كان، سه‌رۆكی هه‌رێمی كوردستان دووپاتی كرده‌وه، كه بڕیاری ئه‌نجامدانی ریفراندۆم، بڕیاری گه‌لی كوردستانه و مافێكی یاسایی و ئاساییی خه‌ڵكی كوردستانه و له كاتی دیاریكراوی خۆیدا پرۆسه‌كه به‌ڕێوه ده‌چێت.\nئه‌مڕۆ دووشه‌ممه 10ـی9ـی2017، له سه‌لاحه‌ددین، (مه‌سعوود بارزانی) سه‌رۆكی هه‌رێمی كوردستان، پێشوازی له (یان كۆبیش) نێرده‌ی تایبه‌تی سكرتێری گشتیی رێكخراوی نه‌ته‌وه یه‌كگرتووه‌كان له عێراق كرد.\nله دیدارێكدا بارودۆخی سیاسیی عێراق و په‌یوه‌ندییه‌كانی نێوان هه‌ولێر و به‌غدا له ئێستا و ئاینده‌دا تاوتوو كرا، نێرده‌ی تایبه‌تی سكرتێری گشتیی نه‌ته‌وه یه‌كگرتووه‌كان ئاماژه‌ی به بۆچوون و تێبینیه‌كانی نه‌ته‌وه یه‌كگرتووه‌كان كرد له‌باره‌ی ریفراندۆم و گفتوگۆكانی نێوان هه‌رێمی كوردستان و به‌غدا.\nهاوکات سه‌رۆكی هه‌رێمی كوردستان ئه‌وه‌ی بۆ نێرده‌ی تایبه‌تی سكرتێری گشتیی نه‌ته‌وه یه‌كگرتووه‌كانی دووپات كرده‌وه، كه بڕیاری ئه‌نجامدانی ریفراندۆم، بڕیاری گه‌لی كوردستانه و مافێكی یاسایی و ئاساییی خه‌ڵكی كوردستانه و له كاتی دیاریكراوی خۆیدا پرۆسه‌كه به‌ڕێوه ده‌چێت.\n(سه‌رۆك بارزانی) ئاماژه‌یشی دا، کە گه‌لی كوردستان به‌رده‌وام ده‌بێ له پاراستنی سه‌قامگیری و پێكه‌وه‌ژیان و لێبورده‌یی له هه‌رێمی كوردستان و ناوچه‌كەدا.


په‌له‌كردن له به‌ربانگ دا سوننه‌تى پێغه‌مبه‌رى خوايه (صلی اللە علیە وسلم) :: ماڵپه‌ڕی فه‌رمووده\nپه‌له‌كردن له به‌ربانگ دا سوننه‌تى پێغه‌مبه‌رى خوايه (صلی اللە علیە وسلم)\nپه له كردن له به ربانگ دا سوننه تى پێغه مبه رى خوايه (صلی اللە علیە وسلم)\nجا ئه ى براى باوه ڕدار ، هه وڵى به ربانگ كردن بده كه خۆر ئاوا بووو ، په نديش له وه دا نيه سوراييه كى تۆخ له ئاسۆدا مابێت ، چونكه ئه و كاره ت شوێنكه وتنى سوننه ته كانى پێغه مبه رى خوايه (صلی اللە علیە وسلم) ، وه پێچه وانه كردنى جوله كه و گاور ( خاچ په رست ) ه كانه ، چونكه جوله كه و گاوره كان به ربانگ دوا ده خه ن بۆ كاتێكى دور و درێژ به شێوه يه ك تاكو ئه ستێره له ئاسماندا ده رده كه وێت ، ئه وه ش بزانه شوێنكه وتنى ڕێبازى پێغه مبه ر (صلی اللە علیە وسلم)\nو دواكه وتنى سوننه ته كانى ده رخستنى دروشمه كانى ئايينه ، وه شانازى كردنه به و هيدايه ته ى كه موسڵمانانى له سه ره ، داواكارين له خواى په روه ردگار هه موو مرۆڤ و جنۆكه شى له سه ر كۆ بكاته وه . فه رمووده كانى پێغه مبه ر (صلی اللە علیە وسلم) له م بڕگانه دا ئه وه مان بۆ ڕوون ده كه نه وه كه :\nأ / په له كردن له به ربانگ دا هۆكارێكه بۆ چاكه :\nله (سهيل)ى كوڕى (سعد)ه وه (ڕەزای خوای لێبێت) ده گێڕنه وه فه رموويه تى : پێغه مبه رى خوا (صلی اللە علیە وسلم)\nده فه رمووێ :" لايَزالُ النَّاسُ بِخَيْرٍ مَا عَجَّلُوا الفِطْرَ " أخرجه البخاري : ( 4 / 173 ) رقم ( 1957 ) ، ومسلم رقم : ( 1093 )\n. واته : به رده وام خه ڵكى له چاكه دان ، تا ئه و كاته ى په له له به ربانگياندا ده كه ن .\nب / په له كردن له به ربانگ سوننه تى پێغه مبه رى خوايه (صلی اللە علیە وسلم) :\nئه گه ر ئومه تى ئيسلامى په له بكات له به ربانگى دا ، ئه وا له سه ر سوننه تى پێغه مبه ر (صلی اللە علیە وسلم)\nمانه ته وه و هان له سه ر ڕێبازى پێشينه پياوچاكانى ئه م ئوممه ته ، وه هه رگيز گومڕا نابن ـ به ويستى خوا ـ تا ئه و كاته ى دانيان پێوه گرتـووه به كاكيله كان ، يان ئه وه ش ڕه ت ده كه نه وه كه ببێـته هـۆى گۆڕينى ئه و بنه وايانه . هه روه ها له ( سهل ) ى كوڕى ( سعد ) ه وه (ڕەزای خوای لێبێت)ده فه رمووێ : پێغه مبه رى خوا (صلی اللە علیە وسلم)فه رموويه تى : " لا تَزَالُ أُمَّتي عَلَى سُنَّتي مَا لَم تَنْتَظِرُ بِفِطْرِهَا النُّجُومَ " أخرجه ابن حبان رقم : ( 891 ) بسند صحيح . وأصله كما تقدم في ( الصحيحين ) . واته : به رده وام ئومه ته كه م له سه ر سوننه تى منن تا ئه و كاته ى به ربانگيان دوا نه خه ن بۆ كاتى ده ركه وتنى ئه ستێره كان .\nج / په له كردن له به ربانگ كاركردنه به پێچه وانه ى جوله كه و گاوره كان :\nئه گه ر خه ڵكى له چاكه دا بن له به ر ئه وه ى ڕێبازى پێغه مبه ره كه يان گرتبێته به رو پارێزگاريان له سه ر سوننه ته كانى كردبێت ، كه واته ئاينى ئيسلام به ئاشكرايى و به توانايى ئه مێنێته وه هيچ زيانێكى پێ ناگات له لايه ن ئه و كه سانه وه كه پێچه وانه ى ده بن ، له و كاته شدا ئوممه تى ئيسلامى وه كو چرايه كى ڕووناك ده بێت له تاريكى شه وه زه نگ دا ده دره وشێته وه و پێشه وايه كى چاكيش ده بێ بۆ لاساى كردنى ، چونكه ئه و كاته نابێته كلك و شوێنكه وته ى هيچ ئوممه تێكى ڕۆژهه ڵات و ڕۆژئاواش ، و ناشبێته سێبه ره ى هيچ بانگه وازێك له گه ڵ بادا بێت و بڕوات .\nله ( أبو هريرة ) وه (ڕەزای خوای لێبێت)ده گێڕنه وه فه رموويه تى : پێغه مبه ى خوا (صلی اللە علیە وسلم)ده فه رمووێت : " لا يَزَالُ الدِّينُ ظَاهِراً مَا عَجَّلَ النَّاسُ الفِطْرَ ، لأنَّ اليَهُودَ وَالنَّصَارَى يُؤَخِّرُونَ " أخرجه أبو داود : ( 2 / 305 ) ، وابن حبان رقم : ( 224 ) وسنده حسن .واته : به رده وام ئايينى ئيسلام ئاشكرا و سه ركه وتووه به سه ر هه موو ئايينه كان تا ئه و كاته ى كه خه ڵكى په له بكه ن له به رانگ كردنياندا چونكه جوله كه گاوره كان به ربانگ دوا ده خه ن . له و كۆمه ڵه فه رموودانه ى كه باسكران كۆمه ڵێك سوود و په نديان لێ به دى ده كرێت ، ئه وه ش به م پێيه ى خواره وه :\nيه كه م : مانه وه ى ئيسلام و شه كاندنى ئاڵاكه ى به شێوه يه كى ئاشكرا ، به ستراوه به پێچه وانه كردنى ئه و ئومه تانه ى كه له پێش ئيسلام دا هه بوون و هه ن له وانه ى كه كتێبى ئاسمانيان بۆ نێردراوه ( أهل الكتاب ) ، وه له وه شدا ئه وه ئاشكرا ده بێ بۆ ئوممه تى ئيسلامى كه له خێردا ده بێ ئه گه ر هاتوو ئوممه تێكى خواوه ندى ( ڕه بانى ) و جياواز بوو ، واته نه ڕۆژهه ڵاتى و نه ش ڕۆژئاوايى بن ، وه ئه وه ش ڕه ت بكه نه وه كه له ئاسمانى ( كرملن ) دا بسورێنه وه ، يان ئارامى و خۆشيان ده سكه وێت له باخچه كانى ( كۆشكى سپى ) دا ـ خواى په روه ردگار ڕه شى به سه ردا برێژێت ـ ، يان ڕوويان وه ربگێڕن به ره و ( لندن ) ـ خواى په روه ردگار بيكات به كه لاوه و چۆڵه وانى ـ ئه گه ر ئه و شتانه ى كرد ئه و كاته وه كو خاڵێكى دره وشا و ده مێنێته وه له ناو ئوممه تاندا و هه موو خه ڵكى چاوى لێ ده بێ ، دڵه كانيش ڕووى تێ ده كه ن ، ئه مه ش هه رگيز نابێت جگه له و كاته نه بێت كه ئه گه ڕێته وه بۆ لاى قورئانى پيرۆز و سوننه ته كانى پێغه مبه ر (صلی اللە علیە وسلم)له بيرو باوه ڕ و پڕۆگراميشدا .\nدووه م : پابه ند بوون به ئيسلام ده بێ پابه ند بوون بێ به وردوو درشتى ئيسلام ، به ڵگه ش ووته ى خواى په روه ردگاره كه ده فه رمووێ : (يَا أَيُّهَا الَّذِينَ آمَنُواْ ادْخُلُواْ فِي السِّلْمِ كَآفَّةً ) [البقرة : 208] ، واته : ئه ى ئه و كه سانه ى كه باوه ڕدارن ئايينى ئيسلام وه رگرن به گشتى .له سه ر ئه م بنه وايه ش دابه شكردنى ئايين بۆ ناوه ڕك و ڕوكه ش بيدعه يه و تازه گه ريه كى نه فامانه ى سه رده مه ، مه به ست لێى تێكدانى بيرى موسوڵمانانه و موسوڵمانان ده خاته گێژاوه ى گرنگى دان به هه ندێك شت كه هيچ بنه وايه كى نى يه له ئايينى ئيسلامدا ، به ڵكو ڕه گه كه ى درێژ ده بێته وه تا ده گاته سه ر ئه و كۆمه ڵه ى كه خواى په روه ردگار غه زه بى لێ گرتن و توڕه بوو لێيان ( واته : جوله كه كان ) ئه وانه ى كه باوه ڕيان به به شێك له كتێبه كه يان هه بوو كوفريشيان به به شه كه ى ترى ده كرد ، ئه وانه ى فه رمانمان پێ كراوه پێچه وانه يان بين له وردوو درشتماندا ، ئه وه شت زانى كه به رهه مى پێچه وانه بوونى جولوكه و گاوره كان مانه وه ى ئايينه به ئاشكرا و به ده سه ڵات دارێتى .\nسێيه م : بانگه واز كردن بۆ لاى خواى په روه ردگار و بيرخستنه وه ى باوه ڕداران ، بنه واكانيان له يه كتر جيا نابێته وه ، وه ئه و ڕوداوه گه ورانه ى كه هاتۆته سه ر ئوممه تى ئيسلامى وامان لێ ناكات جياوازى بكه ين له نێوان دروشمه كانى خواى په روه ردگار ، واشمان لێ ناكات به شێكى به باشتر بزانين له به شه كه ى ترى ، به مه به ستى به كه م زانينى هه ندێك له و به شانه وه بڵێين هه روه كو زۆر كه س هه ن ده ڵێن : ئه م شتانه ى ڕوكه شين و لاوكين و خيلافين و هان له په راوێزى بابه ته كان وپێويسته وازيان لێ بێنين و تواناكنمان يه كخه ين له سه ر بابه ته سه ره كيه كان كه هۆكارى تێكدانى ڕيزى موسوڵمانانن و په رش و بڵاوى كردووين !!\nكه واته ، ئه ى موسوڵمانى بانگه وازكار بۆ لاى خواى په روه دگار له سه ر بينايى و زانست . ئه وه ت زانى له م فه رمووده پيرۆزانه وه كه مانه وه ى ئايين به ئاشكرايى به ستراوه به په له كردن له به ربانگ كردن و ئه وه ش به ئاوا بوونى بازنه ى خۆر ده بێت ، جا با له خواى په روه ردگار بترسن ئه و كه سانه ى گومانى ئه وه ده كه ن كه به ربانگ كردن له كاتى ئاوابوونى بازنه ى خۆر هۆى ئاشوبه ، وه بانگه واز كردن بۆ زيندو كردنه وه ى ئه م سوننه ته بانگه وازه بۆ گومڕايى و نه زانين و دور خستنه وه ى موسوڵمانان له ئاينه كه يان ، يان ئه و كاره بانگه شه يه كه هيچ نرخێكى نى يه و هه رگيز موسوڵمانانى له سه ر كۆ نابێته وه ، چونكه به شێكه له كرده وه لاوه كيه خيلافيه كان يان به شێكه له ڕوكه ش !! وه ( لا حول ولا قوة إلا بالله ) .\n(لەوەرگێڕانی مامۆستا عدنان بارام)\nبەش: مانگی ره‌مه‌زان سەردان: ٣٠٣١


ئاگات لێيه‌تى كێ پارێزگارى فه‌رمى كه‌ركوكه تا ئێستا ؟\n1434 جار بینراوە 7/8/2019 02:12 PM\nڕێبوار تاڵەبانی سەرۆكی ئەنجوومەنی پارێزگای كەركوك دەڵێت: تا ئێستاش نەجمەدین كەریم پارێزگاری فەرمی كەركوكە دانان و لابردنی پارێزگار لەدەسەڵاتی ئەنجوومەنە نەك هیچ لایەنێكش.\nقسەكانی ڕێبوار تاڵەبانی سەرۆكی ئەنجوومەنی پارێزگای كەركوك لەمیانی چاوپێكەوتنێكی بووە لەگەڵ دەنگی ئەمریكا، كە باس لە پرسی هەڵبژاردنی ئەنجوومەنی پارێزگاكان لەو شارە، هەروەها دانانی پارێزگاری كەركوك دەكات.\nلەسەرەتای وتووێژەكەدا تاڵەبانی وتی" تا ئێستا بارودۆخی كەركوك لەبار نیە بۆ ئەنجامدانی هەڵبژاردنی ئەنجومەنی پارێزگا،ئێمە بەردەوام ئەوەمان وتووە، بەڵام چاوەڕوانین بەپێی بەرنامەكەی سەرۆك وەزیران "عادل عەبدولمەهدی" كەدەبێت دیاردەی سەربازی لەشارەكاندا نەمێنێت بۆ ئەوەی بارودۆخێكی ئازادی دروست ببێت بەپێی دەستور تا خەڵك بە ئازادانە دەنگ بدات بە نوێنەرەكانیان بۆ ئەنجومەنی پارێزگاكان."\nواتە هیچ هەوڵێك لە ئارادا هەیە بۆ ئەوەی هەڵبژاردنی ئەنجومەنی پارێزگای كەركوك دوابخرێت؟\nڕێبوار تاڵەبانی لەوەڵامدا وتی" یاساكە و بڕیارەكە دەرچووە بەڵام ئەگەر خەڵكێك تانەی لێبدات بۆ ئەوەی هەڵبژاردن لەبەر بارودۆخی شارەكە دوابخرێت كراوە بەبابەتێك بۆ ئەوەی بیری لێبكرێتەوە، بەڵام وەك وتم لەبەرنامەی حكومەتی عیراقدا هەیە كە نەك هەر ناوچەكانی ماددەی 140 بەڵكو ناوچە سوننیەكانیش ئاسایی بكرێتەوە و دیاردەی سەربازییان تێدانەهێڵرێت بۆ ئەوەی خەڵك بە ئازادانە دەنگی خۆی بدات."\nسەبارەت بە وادەی كۆبونەوەی ئەنجومەنی پارێزگای كەركوك بۆ دانانی پارێزگاری نوێ؟ ڕێبوار تاڵەبانی دەڵێت" دەمێنێتەوە سەر ئەوەی مەكتەبی سیاسی پارتی و یەكێتی بەرنامەیەكیان هەیە لەڕێگای لیستی برایەتیەوە ئەو بەرنامەیە لەگەڵ لیستەكانی تر گفتۆگۆی لەسەر دەكرێت بۆ ئەنجامدانی كۆبونەوەی ئەنجومەنی پارێزگای كەركوك، تا ئێستا هیچ گفتوگۆیەك ئەنجامنەدراوە لەگەڵ ئەو لیستانەی تر چونكە هێشتا لیستی برایەتی خۆی كۆبونەوەی نەكردووە دەبێت لیستی برایەتی خۆی كۆبێتەوە لەناوخۆی خۆی بگاتە ڕێگایەك ئەوكات بەهەمان ڕێگا بكەوێتە گفتوگۆ لەگەڵ لیستەكانی تر ، وە هەتا كۆبونەوەی ئەنجومەنی پارێزگای كەركوكیش نەكرێت پارێزگاری نوێ بۆ كەركوك دانانرێت."\nدەربارەی ئەوەی كۆبونەوەی لیستی برایەتی و ئەو بابەتانەی گفتوگۆی لەسەر دەكەن لەسەر چ بابەتێك دەبێت؟ ڕێبوار تاڵەبانی وتی" كۆبونەوەكان باسی ئاساییكردنەوەی دۆخی كەركوك وە نەك پارێزگار دابنرێت بەڵكو دەبێت باسی بابەتی پارێزگار بكرێت چونكە پارێزگار تا ئێستاش بەفەرمی "د.نەجمەدین-ە" دەبێت باسی بارودۆخی یاسایی "د.نەجمەدین " بكرێت وە دەبێت بارودۆخی كەركوك بەوجۆرە ئاسایی بكرێتەوە ببێتە بارودۆخێكی یاسایی و دەستوری ئەوكاتە دەتوانین قسەی تر بكەین."\nواتە بەپێی قسەكانی تۆ تا ئێستاش "د.نەجمەدین" پارێزگاری كەركوكە؟\nتاڵەبانی لەوەڵامدا دەڵێت" كاتی خۆی بەبڕیارێكی تاكڕەوانە لەپەرلەمانی عیراق "ئیقالەی" پارێزگار كرا وە 16ی ئۆكتۆبەریش هات بەسەریدا، بەڵام بە پێی یاسای ژمارە 71ی بریمەر دەسەڵاتی دانانی پارێزگار هی ئەنجومەنی پارێزگای كەركوكە نەك هی سەرۆك كۆمار كە واژۆی كردووە هەرچەندە خۆم نەمبینیووە، وە دەسەڵاتی پەرلەمانی عیراق و ئەنجومەنی وەزیرانیش نیە، بەڵكو دانان و لادانی پارێزگار كاری ئەنجومەنی پارێزگایە بەپێی ئەو یاسایەی "بریمەر كە كەركوك كاری لەسەر دەكات."\nكەواتە شتی وادەكرێت كە لەكاتێكدا بە وتەی خۆت تا ئێستاش "د.نەجمەدین كەریم"پارێزگاری كەركوكە بەڵام پارتی و یەكێتی كاندیدییان بۆ ئەو پۆستە بەهاوبەشی دیاریكرد؟\nڕێبوار تاڵەبانی بەم جۆرە وەڵامی دایەوە و وتی" وەك وتم دانانی پارێزگار و لادانی ئەركی ئەنجومەنی پارێزگای كەركوكە ئێمە لە وڵاتێكی یاسا و دەستوریدا دەژین ناكرێت بۆ هەموو شتێك نایاسایی بكەین، بەڵام سەبارەت بە دیاریكردنی كاندید بۆ ئەو پۆستە لەلایەن پارتی و یەكێتیەوە ئەوە بەتەنها ڕێكەوتنێكی سیاسیە لەنێوان دوو پارتی گەورەی كوردستان ئیشێكی باش-یشیان كردووە كەدەیانەوێت ڕێكبكەون بەڵام "ئالیەت و میكانیزمەكەی" دوایی ئەنجومەن بڕیاری لەبارەوە دەدات، چونبكە ئەمە یاسایە، بەڵام خەڵكی تر چییان كردوە و چۆن ڕێككەوتون ئەوا پرسیار لە خۆیان بكە."


رۆژێکیان لە قوتابخانەی سەرەتایی بووم، کاتێ بەیانی بوو کوڕی مامۆستاکەمان بینی سێوێکی سوور بە دەمەوە بوو، خەریک بوو قەپی لێ ئەدا، ئەم سێوە سوورە زۆر سەرنجی ڕاکێشام، بوو بە بەشێ لە یادەوەریی منداڵیم، تەنانەت لە ماڵەوە گێڕامەوە، گوتم ئەمرۆ کوری مامۆستا ئەحمەد سێوێکی سووری بە دەمەوە بوو!\nهەر لە وانەکانی قوتابخانەوە فێر بووم کە پەندیکی ئینگلیزی هەیە دەلێ: (تەیک ئەن ئەپڵ ئەدەی، کیپ دوکتور ئەوەی) بە واتای هەر ڕۆژێک سێوێک بخۆ، دوکتور بخەرە ئەو لاوە.\nکە گەورەتر بووم، هەر لە وانەکانی قوتابخانەوە فێری یاسای کێشی نیوتن بووم، لەوانەی فیزیا مامۆستاکە گوتی ڕۆژێک نیوتن لەژێر دارە سێوێک دانیشتووە، لەو کاتەدا سێوێک بەربوەتە سەر زەمین، ئەویش لە ئەنجامی لێکدانەوە، پەی بە یاسای کێش بردووە! منیش جاروبار لێکمدەدایەوە و لە دڵێ خۆم دا دەمگوت، هەر تەنیا ئەرز کێشی نییە بەڵکو دەشێ سێوەکەش هێزی کێشی هەبێ، بە واتایەکی تر، هەردووکیان چ سێو، چ زەمین یەکتریان ڕاکێشاوە بۆ لای خۆیان!\nکە گەورەتر بووم شارەزاییم پەیدا کرد دەربارەی ئاینە ئاسمانییەکان، لە خاڵی هاوبەشی نێوانیان دەگەڕام دە ئاموژگاریەکە (تیستەمێنت) لە هەر سێ ئاینەکە هاتووە، کە چواریان پەیوەندی نێوان مرۆڤ و خوداوەندە، شەشەکەی تریش پەیوەندیی نێوان مرۆڤەکان بە پێ یاسا، لێرەدا قسە لەسەر ئەوە ناکەین تا چ ڕادەیەک ئەم رێنماییانە مەودای میتافیزیکییان هەیە، تا چ ڕادەیەکیش لەگەڵ روحی سەردەم و پێشکەوتن و مافی مرۆڤ و ئازادیی تاک نایەتەوە!\nبێجگە لە دە (تیستەمێنت)ەکە ئەفسانەی ئادەم و حەوا هاوبەشە لە نێوانیان دا، لە دڵی خۆم دا دەمگوت، هەر ئاینێک و ئاینێکی تری ئاسمانیی پێنج سەد ساڵ لە نێوانیان دایە، ئاخۆ بۆ چی دەستکاری ئەم دوو شتەیان نەکردووە وەک (اقتباس) لە یەکترەوە وەریانگرتووە!\nبۆ چی لە هەر سێ ئاینەکە ئادەم لە بەری داری سێو دەخوا، کە بە پێی روایەتی ئاینی مەسیحی پێ دەڵێن (داری حیکمەت)!\nمن ئەم حیکمەتە لەوە دەبینم کە سێو ڕادەیەکی باشی موگناتیسیەتی تیایە، لە ڕاستی دا ئەوە یادەوەریی ئادەم نەبوو بۆ لای سێوەکە چوو بەڵکو کێشی موگناتیسیی سێوەکە یادەوەریی ئادەمی بۆ لای خۆی ڕاکێشاوە!\nلە رۆمانی کۆدی دافنشی وا وێنای کەسایەتی نیوتن کراوە کە پێشوەخت ئەندامی ڕیکخراوێکی نهێنی بووە، ئەم بیرکردنەوەیە ڕاماندەکێشی بۆ لای ئەوە کە پێش نیوتنیش دەسەڵاتی باڵا درکی بە یاسای کێش کردووە، بەڵام لە قازانجیان نەبووە، ئاشکرای بکەن بەڵکو بە لوغز هیشتویانەتەوە یا لە نێو دەقە ئاینیەکان بە شێوەیەکی ئاڵوز دەریانبڕیوە!\nکە گەورەتر بووم زیاتر قووڵ بوومەوە لە ئەفسانەی ئادەم و حەوا و چەمک و دەسەڵاتی خوداوەند، پرسیارم دەکرد، ئاخۆ بۆ چی خوا نێرینەیە؟ لایەنی کەم لە رێزمان بە نێرینە وێنا کراوە، بۆ چی سەرەتا ئادەم وەک ڕەگەزی نێر دروست کراوە ئەوجا حەوا لە دندەی چەپی ئادەم ئەفرێندراوە!\nڕۆژێکیان وانەی کیمیامان هەبوو، مامۆستاکە دەربارەی پێکهاتەی ئەتوم قسەی دەکرد، گوتی ئەتوم بریتییە لە پروتون و نیوترون، ئەلیکترونیش بە دەوریا دەسوڕێتەوە، دەیگوت سەرەتا پروتون دەخوڵقی کە بارگاوییە (مشحونة) بە پوزەتیڤ، کەچی لە پاڵی دا نیوترون دروست دەبێ کە نوتراڵە، بارگاوی نییە بە هیچ (شحنة)یەک، لە هەمان کاتدا ئەلیکترون وەک هەڵگری (شحنة)ی نەگیتڤ بە دەوریاندا دەسوڕێتەو، لەو کاتەدا گریمانێک لە مێشکم سەری هەڵدا سەبارەت بە پەیوەندیی نێوان پێکهاتەی ئەتوم و رێڕەوی ئەفسانەی ئادەم و حەوا، لە دڵی خۆم دا دەمگوت، لە سەرەتا ئادەم وەک سیمبولی پوزەتیڤ دروست کراوە کەواتە ئادەم پروتونە، هەروا دندەی چەپی ئادەم دەشێ نیوترون بێ کە بە هیچ شوحنەیەک بارگاوی نییە، دواتریش ئەلیکترون وەک هەڵگری شوحنەی نەگیتڤ مانای حەوایە، گوتم لەوانەیە بە پێ ئەم هاوکێشەیە ئاینە ئاسمانییەکان پیاویان بە پوزەتیڤ و ژنیان بە نەگیتڤ داناوە!\nلێرەدا من هەوڵ نادەم بەرگی زانستی بکەم بە بەری دەقە ئاینیەکان، بەڵام ڕەوایە ئەو پرسیارە لە خۆمان بکەین بۆ چی دوای هەزار و چوار سەد ساڵ یا دوو هەزار ساڵ یا دوو هەزار و پێنج سەد ساڵ، تا ئێستا ئاینەکان ماونەتەوە، پێم وایە مانەوەیان تەنیا باوەڕێکی رووت نییە بەڵکو دەسەڵاتێک لە پشتەوەی مانەوەو ڕاگرتنی ئاینەکان دایە، پارێزگارییان لێ دەکا لە بەرانبەر هەڵوەشاندنەوە و هەروا وەک میکانیزمێک بەکاریان دەهێنێ لە بەرجەستەکردنی پەیوەندیی نێوان تاک و دەسەڵاتی باڵا یان بەرقەرارکردنی جۆرە پەیوەندییەک لە نێوان کەسەکان!\nجگە لەمەش لە چەندین دەقی ئاسمانیی دا ئەوە دووپات کراوەتەوە (ان اللە علیم) بە واتای خوا دەزانێ و چاوی لێمانە! لە کاتێک دا ئەمرۆ زانست ئەوەی دووپات کردۆتەوە کە یادەوەریی شەفافە (ترانسپارینت)، لێرەدا من دەسەڵاتی خوا بە دەنگی گەل و دەسەڵاتی یادەوەریی بەکۆمەڵ دەشوبهێنم، ئەشێ یادەوەریی بەهێز ئاگای لە وردەکاریی و نیازەکانی یادەوەریی بچووک بێ، وا دەر ئەکەوێ لە زەمەنی پەیدابوونی ئاینەکان، دەسەڵاتی باڵا نەیویستوە چەمکی ماتریاڵی دەسەڵات پێشانی خەڵکی ئاسایی بدا، بەڵکو لە چوارچێوەیەکی میتافیزیکی هیشتویانەتەوە!\nبۆیە من لێرەدا خۆم لە نێو سێگۆشەیەک دا دەبینمەوە، سێوە سوورەکەی منداڵێ، دووەم سێوەکەی نیوتن، سێێەم سێوەکەی ئادەم، دەشێ قەدەری من بە پێی کێشی سێو لە نێو ئەم سێگۆشەیە هاتوچوو بکا؛ یەکەم وەک نیشانەی هەژاریی، دووەم وەک نیشانەی زانست، سێیەم وەک هێمای وەهمی ئاینیی!\nکە گەورەتر بووم یاسای دیالیکتی مارکسم خوێندەوە، لە مێشکی خۆم دا، سێوێکم لە بەرانبەر یاساکە دانا، لە دڵی خۆم دا دەمگوت لە وانەیە مەبەستی مارکس لە یاسای یەکەم، یەکیتی دژەکان، تاقە سێوێک بێ، لەبەر ئەوەی سێو سەر و بنی هەیە کەواتە دوو جەمسەری هەیە کەچی مارکس نموونەکەی لەسەر موگناتیس هینایەوە، جاروبار کەوتمە دواندنی بیردۆزەکەی مارکس، ئەو تەنیا لەسەر پوزەتیڤ و نەگیتڤ ئیشی کردووە وەک یاسایەکی فیزیاویی، دەکرا بە پێی یاسای ماتماتیکیی ئیشی بکردایە هەتا جێگای لێکدان و دابەشکردن و توان و لوغارتیمات و (تناسب طردي و عکسي) بووایە، لەبەر ئەوەی پرۆسەی گەشەکردنی کۆمەڵگا ئاڵۆزە تەنیا ناخرێتە چوارچێوەی پوزەتیڤ و نەگیتڤەوە تەنانەت زانستی ئابووریی پتر پشت بە ماتماتیک دەبەستێ!\nهەروا لە یاسای دووەم کە باسی چەندایەتی و چلونایەتی دەکا، بۆ لێکدانەوەی ئەم یاسایەش سێوێکم لە بەرانبەری دائەنا، دەمگوت بە پێ یاسای چەندایەتی دەگەنێ دواییش بە پێ یاسای چلونایەتی دەبێ بە ئەلکۆل، بیرە و شەراب و ویسکی لە سێوی گەنیو دروست دەکرێ! لەم یاسایەش بەرانبەر مارکس ڕادەوەستام، دەمگوت، دەبووایە مارکس باسی گوڕانی چلونایەتیش بکردایە بۆ چەندایەتی، لێرەدا مارکس باسی لایەنی (تصاعدي) دەکا، بە ئاراستەی سەرەوە، کەچی دەکرێ ئێمە باسی لایەنە (تنازلي)یەکەشی بکەین بۆ خوارەوە، لە چلونایەتییەوە بۆ چەندایەتی، نموونەکەی مارکس لەم بوارە باسی ئاوی کوڵاو دەکا چۆن دەبێتە هەڵم بەڵام ئەگەر هەڵمەکەش بپەستینەوە دەبێتەوە بە ئاو یان هەر حاڵەتی چلونایەتی دیکە دەکری دابەش و (تجزئة) بکرێ بۆ چەندایەتی!\nلە یاسای سێیەمیش دا مارکس باسی یاسای نەفی، نەفی دەکا، نموونەی ئەوە دینێتەو کە چۆن مەرگ ژیان لە ناو ئەبا، لێرەش کەوتمە ناکوکی لەگەڵ مارکس دەمگوت دەبووایە مارکس باسی سەرەتای سەرەتاکانیشی بکردبایە وەک رووە خوڵقێنەرەکەی ژیان کە چۆن دایک منداڵی دەبێ یان چۆن هەنگاوێکی سەرکەوتوو هەنگاوێکیتری سەرکەوتووانەتری بە دوای خۆی دا ئەهێنێ!\nمارکس تەنیا لەسەر یاسای فیزیاویی ئیشی دەکرد، لە کاتێکدا ئەمرۆ زانست دەتوانێ لەسەر لایەنی کیمیایی مێشک ئیش بکا!\nئاخۆ ئەوە گۆڕانکاریی کیمیایی نەبوو وای لە مێشکی تولستوی کرد کە ئەرز و رەزی پاشماوەی باوکی بەسەر جوتیارە هەژارەکاندا دابەش بکا، هەروا بۆ چی زەلامە سەرخۆشەکان سەخی تەبیعەت و دڵفراوان دەبن لە ژێر کاریگەریی ئەلکۆل دا، ئاخۆ ئەمە گۆرانکاریی کیمیایی نییە لە مێشکی کەسەکان!\nدەسەڵاتی باڵا ئەگەر بیەوێ گۆڕانکاریی بکا دەتوانی لە رێگای نهێنیی سێوەوە، نهێنییە زانستییەکەی کاریگەریی لەسەر کەسانی دیاریکراو دابنێ، بە شێوەیەکی سووک و سانا واز لە سەرمایەکانیان بهێنن!\nتەنانەت لە زانستی سایکۆلۆژیا ئەو کەسانەی بی پولاریان هەیە، لە کاتێ هەوەس دەستیان واڵا دەبێ و پارە و پوولەکانیان دەبەخشن، ئەمەش بە هۆی زۆربوونی هۆڕمۆنی سیروتونین دوبامین لە مێشکیان دا!\n٣\_٥\_٢٠١٣ - نەرویج


خاکی بەڵێندراو - ویکیپیدیا، ئینسایکڵۆپیدیای ئازاد\nسەرزەویی بەڵێن دراو (بە ئینگلیزی:Promised Land) و (بە عیبری: הארץ המובטחת) کە وەکوو کەنعان یان سەرزەویی پیرۆزیش ناوی ھاتووە. ناوچەیەکی مێژوویییە لە ڕۆژھەڵاتی دەریای مەدیتەرانە. ئەو سەرزەوییە بەپێی باوەڕی یەھوودیەکان و ئەوتۆی لە کتێبە پیرۆزەکانیاندا دیارە، ڕۆڵێکی بەرچاو و چارەنووسی لە ژیان و باوەڕی بەنی ئیسرائیل ھەبووە.\nنەخشەی ئەو سەرزەوییەی خودا بەڵێنی بە ئیبراھیم دابوو\nئیبراھیم بە نیازی گەیشتن بەو سەرزەوییە کە خودا بە بەڵێنی خۆی دایناوە، شوێنی لەدایکبوونی خۆی بەجێ دێڵێ. سەرزەوی ئیسرائیل بەھەشتێکە بۆ ئەوانەی لە بەندایەتی میسرییەکان ڕزگاریان بووە و بە نیازی ئەو کۆچیان کردوە و ئومێدێک بۆ دوورخراوەکان لە بابێل.\nوشەی "سەرزەویی پیرۆز" یان "سەرزەویی بەڵێن دراو" جگە لە پەیمانی کۆن و پەیمانی نوێ، لە قورئانیش زۆرجار بەکارھاتووە. مەسیحیەکان ئەو شوێنەیان پێ پیرۆزە و دەڵێن لەبەر ئەوەیە کە عیسا لەوێ ژیاوە.\n^ Judaism (religion), Holy places: the land of Israel and Jerusalem. (2009). In Encyclopædia Britannica. Retrieved May 03, 2009, from Encyclopædia Britannica Online: http://www.britannica.com/EBchecked/topic/307197/Judaism/35270/Holy-places-the-land-of-Israel-and-Jerusalem\n^ قورئان ٥:٢١\nویکی فارسی سرزمین موعود\nوەرگیراو لە «https://ckb.wikipedia.org/w/index.php?title=خاکی_بەڵێندراو&oldid=910599»\nدواجار لە ١٩:٤٣ی ١٠ی شوباتی ٢٠٢٢ دەستکاری کراوە


ئەبوبەکر جاف : میکرۆ فاشیزم . – WTARIKURD\nفاشیزم لە کەلـلەی سەرو لە ناو ڕەفتارو ھەڵسوکەوتی ڕۆژانەو ڕۆحی ھەمووماندایە .\nگوتارێک ھەیە ، ئـەم گوتارە ھەمیشە کاری داتاشین و دروستکردنی دوژمنی واقعی و وەھمیشە . ئـەم گوتارە لە دونیای ئـێمەدا بەر مەبنای ستراکتورێکی میتافیزیکی و مۆراڵی بیناکراوە . ئـەم گوتارە ھەمیشە لە ناو پرۆسەی وەرگێرانی تەرکیزی ئـەکتەرو مێگەل بۆ سەر دوژمنی وەھمی و ئـەویتر ، ئـەوەی لە بیردەچێتەوە یاخود بڵێین خەیاڵی ئـاسودە دەکرێت کە ئـەو ھێزەی ئـەم تێیدا ئـەندام و لایەنگیرو دۆستە ، خۆی پڕە لە فاشیزم و ستەمکاری . کاتێک بزوتنەوەی گۆڕان و کۆمەڵ و یەکگرتوو ھەمیشە کاریان دەبێت بەوەی دەسەڵاتی یەکێتی و پارتی بەرھەمھێنەری ستەمکاری و تۆتالیتاریزمن ، کەسانێکی زۆر بەو وەھمە پڕ شادی و خۆشییە گۆش دەکەن کە ئـەمانە تەنیا لە ناو پرۆسەو گوتاری بەرگریدان ، لە کاتێکدا ئـەمانیش پڕن لە ماکینەو ئـارەزووی بەرھەمھێنانی ستەمکاری و فاشیزم . دیارە قودرەت و تواناو سیحری دەسەڵات لای تەواوی ھێزەکان بە دەسەڵات و ئـۆپۆزسیۆنەوە ، گەمەکەرێکی گەورەو فریودەرن تا جەماوەریا بگەیەنن بەو بڕواو ئـیمانەی کە ئـەمان ھەمیشە قوربانین ، دیارە لە زۆر شوێن و جیگەشدا خودی خۆیان لە ناو تەقسێکی پڕ وەھمی شادومانیدا دەبن بە بەشێک لە بەرھەمھێنەری فاشیزم . واتە فاشیزمێکی نەرم و شاراوەی وەھا ، کە بووە بە نەریتێک ، کە ئـەم گەمەکەرە بکەرە سەرەکییانە خۆشیان پێی مەستن . فاشیزم لە کەللەی سەرماندایە ، لە ڕەفتارو ھەڵسوکەوتی ڕۆژانەماندایە ، لە ناو پەیوەندییە ئـینسانییەکانماندایە ، فاشیزم لە مەکتەبی سیاسییەکانماندایە ، لە ئـەنجومەنی سەرکردایەتی و مەڵبەندو لق و ناوچەو ڕێکخراو شانەو شانەی سەرەکییەکەماندایە ، گردی زەرگەتە پڕە لە فاشیزم بە فۆرمی جیاواز ، فاشیزمی پیرمام و مەسیف سەلاحەدین و قەڵاچوالان . لە شکڵبەندی و پۆلبەندی و چینبەندییەکانی ھەرەمی ھیراکیانەی حزب و دەزگاکانماندایە . لە ھەرەمی فۆرمبەندی کەسی یەکەم و دووەمی و سێیەمی حزبدایە . فاشیزم لە پەراوێزخستنی سۆرانییەکاندایە لە ناو پارتیدا تا ئـەو ئـاستەی زۆرینەی ئـەندام پەرلەمانەکانی پارتی سەر بە ھەرێم و ناوچەیەکی تایبەتن . فاشیزم دەسەڵات و ھەیمەنەی ھابیتوسی ھەڵەبجەیی ناو حزبە ئـیسلامییەکانماندایە . وەک باسمانکرد ، وەختێک ئـەم میکرۆ فاشیزمانە لە بیر دەبرێنەوە کە ھەمیشە تەرکیزو چاوی جەماوەری ھێزێکی دیارێکراو دەخرێتە سەر ھێزی دوژمن و نەیار . پرۆسێسیوسی دروستکردن و خولقاندنی ئـەویتری دوژمن ، نەیار، دەسەڵات … کاری یەکەم و سەرەکی لە بیربردنەوەی کوتاری فاشیستیانەی خۆمانەیە . شۆڕشی میشێل فوکۆ لەوێدایە کە پئـی وتین دەسەڵات تەنیاو تەنیا لای دەزگا دەوڵەتییەکان نین ، دەسەڵات بونیادێکی چینایەتی و پرۆتۆکۆلی و بەخشین و وەرگرتن نییە ، بەڵکو دەسەڵات تۆڕێکە لە خوارەوە بۆ سەرەوە ھەڵدەقوڵێت دەسەڵات لە مزگەوت و کۆمپانیاو کارگەو قوتابخانەو پەیوەندی نێوان مامۆستاو قوتابی . واتە دەسەڵات بە ئـیمانانسی لە ناو بچوکترین پنتەکانی گردبوونەوەو کۆبوونەوەکاندایە . بەو واتایەی دەسەڵاتیش لە ھەرکوێ ھەبێت ” کە لە ھەموو شوێنێک ھەیە ” بەرگری وبەرھەڵستکاریش لەوێ ھەیە .\nبەڵام حەماقەت و جەھلی ێیدۆلۆژیای دونیای ئـێمە وا تێگەیەنراوە ، کە دەسەڵات تەنیا لای یەکێتی و پارتییە . چەمکی ” Pouvoir ” ی فەرەنسی بۆ ھیچ زمانێک وەرناگێڕدرێت ، چەمکی دەسەڵات بەو تێگەیشتنەی فوکو لە ناو ئـیرادەو ئـیرادەو ویستی کردارنوانندندایە . تەنانەت مردووەکانیشمان لە پاش مەرگیان دەسبەرداری مومارەسەکردن و پراتیککردنی دەسەڵات و فاشیزم نەبوون . فاشیزمی مردووەکانیشمان لە پراتیکدا بوونی ھەیە . لێرە ، لە دونیای ئـێمەدا بە ئـەنقەست و بە جەھل بێت ، بە گوتارو میکانیزمی ئـیدۆلۆژی بێت یان بە گەمەی خێڵەکی و قەبەلیانەی ھێزەکانمان ، بەردەوام ھەوڵی دورخستنەوەی تەرکیزمان دراوە لەسەر فاشیزمی ماڵی خۆمان . فاشیزمی ناو ھەیکەل و ڕێکخستەکانی گروپە ئـیسلامییەکان بە ناوی دەرنەچوون لە دەسەڵاتی ئـەمیرو ئـەمینداری گشتی پەردەو ماسکێکی موقەدەسیانەی ئـەمرو نەھی بە بەرگداکراوە ، بە بیانوو بەھانەی دەرنەچوون لە ئـەمری وەلی ئـەمرو ئـەمیر ، جەوھەرێکی مۆراڵی بەخشراوە بە ھەر ناڕەزایی و دەرچوونێک لە بەرپرسی شانەو ناوچەو مەڵبەندو لق و سەرکردایەتی و مەکتەبی سیاسی … ھەر ئـەم بونیادو سیراکتورە ئـاینییە بە فۆرمی جیاواز نەڵام بە ھەمان جەوھەر گواستراوەتەوە بۆ پارتە چەپ و ناوەڕاست و ڕاست و ناسیۆنالیست و سۆسیالدیموکراتەکانیشمان . دوالیزمەکانی حەڕام و حەڵاڵ بوون بە دوالیزمی نیشتمانپەروەری و خیانەت ، دوالیزمی دڵسۆزی و نا دڵسۆزی ، دوالیزمی ھەڤاڵبەندی و نا – ھەڤاڵبەندی …\nدەبێت ئـەوەمان لا ڕوون بێت دەسەڵات تەنیا لای ئـەو ھێزانە نین دەوڵەت یان حکومەت پێک دێنن ، بەڵکو لای ھێخەکانی ئـۆپۆزسیۆنیشە ، فاشێزمی سلێمانی ، فاشیزمی بادینانی ، فاشیزمی ھەولێری ، فاشیزمی گەرمیانی ، فاشیزمی زاراوەی سۆرانی و زاراوەی کرمانجی … فاشیزمی میدیاو ڕاگەیاندن ، فاشیزمی سلێمانییەکانی ناو گۆڕان و یەکێتی، فاشیزمی بادینی و کرمانجییەکانی ناو پارتی ، فاشیزمی ھەورامی و ھەڵەبجەیی ناو ھێزە ئـیسلامییەکان …\nفاشیزمی پەروەردە ، فاشیزمی دکتۆرەکانمان و سیستەمی تەندروستیمان . فاشیزمی میگەل و جەماوەری بەشەرەف ، فاشیزمی ڕوناکبیران و ڕۆشنبیریمان . فاشیزم ھێڵێکی ھەڵگەڕاوەی ھەھاتنە لە ناو ڕووتەختێکی ئـیمانانسی ژیاندا کە لەسەر مەرگ خولگەی بەستووە . لە کوێ ئـینسان و پەیوەندییە ئـینسانییەکان ھەبن لەوێ فاشیزم ھەیە .


هێزه‌کانی سه‌ر به حکومه‌تی سوریا بۆردومانی ناوچه‌کانی حومسی ژێر ده‌سـتی سه‌رهه‌ڵداوانیان کردووه به‌ر له چه‌ند کاتژمێرێـک له گه‌یشـتنی تیمێـک له چاودێرانی سه‌ر به نه‌ته‌وه یه‌کگرتووه‌کان بۆ وڵاته‌که.\nچالاکوانان له گه‌ڕه‌کی خالیدیه‌ی حومس ده‌ڵێن گه‌ڕه‌که‌که‌یان یه‌کێـک بووه له چه‌ندین ئه‌و ناوچانه‌ی هێزه‌کانی حکومه‌ت به خومپاره بۆردومانیان کردوون و به دۆشکه ته‌قه‌یان لێـکردوون.\nسه‌رۆکی کۆمه‌ڵه‌ی چاودێری مافه‌کانی مرۆڤی سوریا بنکه له به‌ریتانیا ڕامی عه‌بدول ڕه‌حمان گوتوویه‌تی به‌پـێی ئه‌و زانیاریانه‌ی پێـیان گه‌یشـتووه بۆردومانه‌که به‌و شێوه‌یه بووه که له هه‌موو خوله‌کێـکدا 3 گولـله خومپاره هه‌ڵدراوه. له ئاکامدا به لایه‌نی که‌م 3 که‌س کوژراون.\nله لایه‌کی دیکه‌وه له باکوری وڵاته‌که، سه‌رهه‌ڵـداوان په‌لاماری بنکه‌یه‌کی پـۆلیسـیان له شـاری حه‌له‌ب داوه.\nده‌زگاکانی ڕاگه‌یاندنی حکومه‌تی سوریا ده‌ڵێن له‌وه‌تای ئاگربه‌سـته‌که ڕاگه‌یه‌ندراوه کۆمه‌ڵه چه‌کداره تێرۆرستیـیه‌کان په‌ره‌یان به هێرشه‌کانیان داوه. هه‌روه‌ها که‌ناڵێـکی ته‌له‌فیزیۆنی حکومه‌تی سوریا له زاری کاربه‌ده‌سـتێـکی له‌شـکریـیه‌وه بڵاویکرده‌وه که‌وا هێزه‌کانی ئاسایش ڕێگه له‌و کۆمه‌ڵه چه‌کدارانه ده‌گرن له‌وه‌ی له‌و هێرشانه‌یاندا به‌رده‌وام بن.\nسه‌باره‌ت به مه‌سه‌له‌ی چاودێران، ئه‌حمه‌د فه‌وزی گوته‌بێژی کۆفی ئه‌نان نێردراوی تایبه‌تی نێونه‌ته‌وه‌یی بۆ قه‌یرانی سوریا ڕایگه‌یاند ئه‌مڕۆ یه‌کشه‌ممه 6 له کۆی 30 چاودێر ده‌گه‌نه سوریا.


هۆکاری کەمبوونەوەی کارەبای نیشتمانی ئاشکرا دەکرێت\nهۆکاری کەمبوونەوەی کارەبا\n2020.11.14 - 15:18\nوتەبێژی وەزارەتی کارەبای هەرێمی کوردستان هۆکارەکانی کەمبوونەوەی پێدانی کارەبای نیشتمانی ئاشکرادەکات و دەشڵێت، رۆژی یەکشەممە لە کۆبوونەوەیەکدا تواناکانی وەزارەتی کارەبا بۆ پێدانی کارەبای نیشتمانی دیاریدەکرێت.\nئومێد ئەحمەد، وتەبێژی وەزارەتی کارەبای هەرێمی کوردستان (شەممە 14ی تشرینی دووەمی 2020) بە ناس کوردی راگەیاند: " پێشتر توانای پێدانی کارەبای نیشتمانیمان لە 20 کاتژمێر زیاتربوو، بەڵام لە دوو رۆژی رابردوو بەهۆی دابەزینی پلەکانی گەرماو بەکارهێنانی ئامێرەکانی گەرمکەرەوە و زیادبوونی خواست لەسەر کارەبا کاتەکانی پێدانی کارەبای نیشتمانی کەمیکرد بەراورد بە رۆژانی پێشتر."\nوتیشی، رۆژی یەکشەممە وەزارەتی کارەبا کۆدەبێتەوەو تواناکانی بەرهەمهێنان و ئەو بڕە سوتەمەنییەی لەبەردەستە و پێداویستییەکان هەڵسەنگاندنی بۆ دەکرێت و دواتر دەتوانن دیاری بکەن توانای پێدانی کارەبای نیشتمانی لە رۆژانی داهاتوو چۆن دەبێت و چەند کاتژمێر کارەبا دەدرێتە هاووڵاتیان.\nساڵانە لە سەرەتای وەرزی پایزا پێدانی کاتژمێرەکانی کارەبای نیشتیمانی زیاد دەکات، بەڵام لەگەڵ دابەزینی پلەکانی گەرمی و دەستپێکردنی سەرما خواست لەسەر بەکارهێنانی کارەبا زیاد دەکات و پێدانی کاتژمێرەکانی کارەبا کەمدەبێتەوە.\nمیکانیزمى دامەزراندن لە فرۆکەخانەى کەرکوک ئاشکرا کرا\n2020.11.22 - 15:52


دروشمی سه‌ره‌كی بزوتنه‌وه‌ی گۆران،بۆ هه‌ڵبژاردنی سێپتێمبه‌ری 2013ی په‌رله‌مانی كوردستان دروشمی( به‌ره‌و ده‌سه‌ڵات )بوو،كه له‌م هه‌ڵبژاردنه‌دا گۆڕان توانی برێك له ده‌نگه‌كانی له‌چاو هه‌ڵبژاردنه‌كانی پێشوودا زیادبكات،وه ببێته هێزی دووه‌م،له سه‌ر ئاستی هه‌رێم( له‌ڕوی جه‌ماوه‌ریه‌وه)وه پێشی یه‌كێتی ركابه‌ری سه‌رسه‌ختی بداته‌وه.وه پاشان به وه‌رگرتنی سه‌رۆكایه‌تی په‌رله‌مان و چه‌ند پۆستێكی وزاری به‌شداری له حكومه‌تداكرد.\nدوای ئه‌و روداوانه‌ی،کەله‌ماوه‌ی رابردودا رویاندا ئه‌و پرسیاره دیسانه‌وه دێته گۆرێ كه ئایه زه‌روره‌تی بونی گۆران له نێو ده‌سه‌ڵاتدا چیبوو ؟چ پاساوێك هێنده به‌هێزبوو كه وا له هێزێكی ئوپوزیسیونی ره‌خنه‌گری سیسته‌م و حكومرانی بكات كه به‌شداری هه‌مان ده‌سڵات بێت؟ ئامانج لێی به‌شداریركردنێكی فیعلیبوو له ده‌سه‌ڵات،له‌پێناو پراكتیزه‌كردنی پاكێجه‌كانی چاكسازی سه‌رده‌می ئوپۆزیسێون و راستكردنه‌وه‌ی ئیداره‌دانی ئه‌م هه‌رێمه بوو؟ یاخود ته‌نیا خواستێكبوو له‌پێناو وه‌رگرتنی پۆستگه‌لێكداو،وه مه‌به‌ست لێی شوێن گرتنه‌وه‌ی یه‌كێتی نیشتمانی كوردستانبوو؟\nبه‌بروای من به‌شداری گۆڕان له ده‌سه‌ڵاتدا،یه‌كێكبوو له زه‌قترین هه‌ڵه‌ی سیاسی كه ئه‌م بزوتنه‌وه‌یه به دریژای ئه‌و چه‌ند ساڵه‌ی دروستبونی تێیكه‌وتبێت.ته‌نیا ئه‌وه‌نه‌بێت كه له‌ڕێی ئه‌م دروشمه‌وه له‌كاتی بانگه‌شه‌ی هه‌ڵبژاردندا جۆرێك له جوش و خرۆشی به‌خشی به هه‌ڵسوڕاوان و قاعیده جه‌ماوه‌ریه‌كه‌ی،كه چوارساڵی ئۆپۆزیسیونی بێ هیوایكردبوون(كه ئه‌مه‌ش ده‌گه‌رێته‌وه بۆ هه‌ژاریی و پێنگه‌یشتنی هۆشیاری كۆمه‌ڵگای كوردی له ئاست دركنه‌كردن به گرنگی و ئه‌هیمێتی رۆڵی ئۆپوزسیون له پڕۆسه‌ی سیاسی و ژیانی دیمكراسیدا).وه هه‌روه‌ها تاقیكردنه‌وه‌یه‌كی باشیشبوو بۆ ئه‌م بزوتنه‌ویه له‌ئاست پۆست و پله‌وپایه‌دا،كه چاوچنۆكی و حه‌زی كورسی و مه‌كسه‌بی چه‌ندان هه‌ڵسوراوی ده‌رخست،كه ئه‌شێت به‌شێكیش له پاڵنه‌ره‌كانی چونه نێو ده‌سه‌ڵاتی گۆڕان ئه‌و كه‌سانه‌بوبێتن،كه تا ئه‌وكات خۆیان به‌ده‌روێش و قوتابی خاكێتی و پۆست نه‌ویستی رێكخه‌ره‌كه‌یان ده‌زانی،كه ئیدی له‌و ڕۆژه‌وه‌ی كه گۆڕان بریاری چونه نێو ده‌سه‌ڵاتیدا قاته كوردیه نیلیه‌كه‌یان كه بۆ خه‌وتنیش دایانه‌ده‌كه‌ند،گۆڕی و بونه "جینتڵمان"ئیدی به قاته‌وه ده‌وامی گرده‌كه‌یانده‌كرد!!! ئیتر لێره‌وه دروشمی (كه‌سی شیاو بۆ شوێنی شیاو)بوه بڵقی سه‌ر ئاوو،زورینه‌ی پۆسته‌كان به جه‌ماعه‌تی ئه‌شه‌هه‌دوبیلاكان پڕكرانه‌وه.\nپارتی و یه‌كێتی هه‌ر له‌سه‌ره‌تای دروستبونی گۆڕانه‌وه مه‌یلی ئه‌وه‌یانهه‌بوو كه گۆڕان راپێچی نێو حكومه‌تبكه‌ن و به‌چه‌ند پوست و پله‌و پایه‌یه‌ك ده‌می چه‌وربكه‌ن،به‌و هیوایه‌ی تا ئه‌و هێزه‌ی كه سه‌ری زمان و بنی زمانی ره‌خنه‌و بێزراندنی ده‌سه‌ڵات و حكومه‌تبوو بهێنه ریزه‌كه‌وه بیكه‌نه فیگه‌رێكی حكومرانیه گه‌نده‌ڵ و خواروخێچه‌كه‌ی هه‌رێم. له‌مه‌یاندا یه‌كێتی زیاتر مكوڕبوو،چونكی ره‌خنه‌كانی گۆڕان ده‌رهه‌ق به‌حكومه‌ت و ده‌سه‌ڵات،به پله‌ی یه‌كه‌م یه‌كێتی پێ داغانبوبوو.هه‌ر له‌یه‌كه‌مین مانۆڕی پارتی بۆ ته‌شكیلكردنی كابینه‌ی نوێ له زاری به‌رهه‌م سالحی ده‌رداری ره‌خنه‌كانی ئوپوزیسیونی دوێنێ،پێكهێنانی كابینه‌ی بنكه فراوان و به‌شداریكردنی ئۆپۆزیسیون به گویی پارتیدا درا.\nبۆ هێزێكی وه‌ك گۆران كه (به‌ده‌ر له كاریزمای رێخه‌ره‌كه‌ی) هێزی ئه‌ساسی له ناڕه‌زایی خه‌ڵكه‌وه وه‌رگرتوه و جه‌ماوه‌ره نیو ملیونێكه‌ی له‌سه‌ر ناشرینی و كێماسیه‌كانی ده‌سه‌ڵاتی كوردی ته‌یاركردوه،ته‌راجوعكردنبوو له پرانسیپ و گوتاره‌كانی كه به‌م چه‌شنه به‌شداری ده‌سه‌ڵاتی كرد،وه كۆتایهێنانبوو به ژیانی ئۆپوزیسیونی كه گورێكی باشیدابوو به پرۆسه‌ی حكومرداری و دیموكراسی ئه‌م هه‌رێمه.به‌ڵام ئه‌وه‌ی بینیمان ئه‌م بزوتنه‌وه‌یه به‌هه‌ڵه داوان له سه‌ر بنه‌مای رێكه‌وتنامه‌یه‌كی دوو قۆڵی له‌گه‌ڵ پارتیدا چه‌ند روژێك به‌ر هه‌ڵبژاردنی پارێزگاكان به‌شداریكردنی خۆی له كابینه‌ی هه‌شه‌م راگه‌یاند(كه ئه‌م جۆره به‌شداریه‌ش،له‌و هه‌ڵبژاردنه‌دا زیانی لێداو له‌چاو هه‌لبژاردنی په‌رله‌مان ده‌نگی كه‌متری هێنا). له سه‌ره‌تای مفاوه‌زاتی ته‌شكیلی حكومه‌تدا گۆڕان لافی ئه‌وه‌ی لێده‌دا كه به هێزێكی گه‌وره‌وه ده‌چیته حكومه‌ته‌وه " وه‌زیر وه‌رناگرێت،به‌ڵكو وه‌زاره‌ت وه‌رده‌گرێ"به‌ڵام دواجار بینیمان نه‌ك وه‌زاره‌تی وه‌رنه‌گرت،به‌ڵكوو به ته‌له‌فۆنیكی وه‌زیرێكی پارتی سنورداشی ئه‌ودیوی دێگه‌ڵه كرانه‌وه!!وه ئه‌و بڕه چاكسازیه سنورداره‌ی كه له‌و وه‌زاره‌تانه‌ی كه به‌ده‌ستیانەوبو،بایی ئه‌وه نه‌بوو كه شفاعه‌تی گرنگی و ئه‌همیتی مانه‌وه‌یان له حكومه‌ت بۆبكات،چونكه دواجار حكومڕانی ئه‌م هه‌رێمه هه‌ر هه‌مان تاس و حه‌مامه.پێشمه‌رگه وه‌ك چۆن به‌ر له وه‌زیره‌كه‌ی ئه‌وان هی یه‌كێتی و پارتی بوو،گه‌ر شه‌ری داعشی نه‌بوایه ئیستاكه ده‌بوو ئاواتمان به‌وه بخواستایه به‌س په‌لاماری یه‌كنه‌ده‌ن باهه‌ر هی یه‌كێتی و پارتیبن!! بندیوارو ریكخراوه‌كان پێش سه‌رده‌می ئه‌وان یه‌كێكبون له‌هێماكانی گه‌نده‌ڵی و روتانه‌وه‌ی سامانی ئه‌م وڵاته،كه‌چی له عه‌سری ئه‌واندا له‌بری ئه‌وه‌ی موچه‌كانیان ببرێت و سزابدرێن له‌به‌رامبه‌ر چه‌ندین ساڵ وه‌رگرتنی پاره‌ی به‌لاش،كه‌چی به‌دڵی خویان له‌باشترین گونجاوترین ده‌زگاكانی حكومه‌ت جێگایان بۆكرایه‌وه به‌خزمه‌ت و پله‌ی بندیواریه‌كانیشیانه‌وه!!\nخه‌ڵكی گوێی له‌وه‌نیه كه گۆڕان چی پێكراوه‌و چی پێنه‌كراوه چه‌نده به‌ربه‌ستی بۆ پروژه‌و ئامانجه‌كانی له‌نێو حكومه‌تدا دروستكراوه،وه‌هه‌روه‌ها ئه‌و قه‌یران و كڵۆڵیه‌ی ئابوری ئه‌م هه‌رێمه ده‌رهاویشته‌ی خراپ ئیداره‌دانی رابردوه،به‌ڵكو نیو ملێون خه‌ڵكی ئه‌م هه‌رێمه ده‌نگی داوه به‌هێزێک كه ده‌سه‌ڵات وه‌رده‌گرێ و به‌لێنه‌به هه‌شتێكانی دێنێته‌دی،به‌ڵام ئێستاكه نه‌ك به‌ڵێنه‌كان نه‌بونه كردار به‌ڵكو گوزه‌رانی خه‌ڵكی له دۆخێكی خراپتردایه،بێ ئومێدیه‌كی وه‌ها باڵی به‌سه‌ر ئه‌م نیشتمانه‌دا كێشاوه كه خه‌ڵكی به‌لێشاو سه‌ری خۆیان هه‌ڵده‌گرن.\nبه‌ر له‌دوو ساڵ كه پارتی به هاوكاری یه‌كێتی دوو ساڵی بۆ سه‌رۆكی هه‌رێم درێژكرده‌وه،گۆڕان كردی به‌هه‌ڵاو یه‌كێتی كرد به "به‌سینه‌ما" به‌ڵام دوای چه‌ند مانگێك ئه‌م هێزه ئه‌وه‌ی له‌بیر چوه‌وه كه به‌شداریكردنی له ده‌سه‌ڵات،روبه‌ڕوی هه‌مان مه‌وقیفی ده‌كاته‌وه.له ڕوانگه‌ی پارتیدا هاتنی گۆڕان بۆ نێو ده‌سه‌ڵات و وه‌رگرتنی كۆمه‌لێك پۆست،به‌خششێكبوو له‌به‌رامبه‌ر بێده‌نگی و سه‌لاری گۆراندا له ئاست خه‌ونه‌كانی پارتی،نه‌وه‌ك ئه‌وه‌ی كه گۆڕان پێیوابوو كه چونه نێو حكومرانی به‌شێكبوه له ئیستحقاقی ئینتخابی،ئیدی ده‌توانێت به دوعاكانی پارتی نه‌لێت ئامین،هه‌ژموون وحوكمی پارتی و بنه‌ماڵه‌ی بارزانی له په‌رله‌مانێكه‌وه سنورداربكات،كه ده‌یه‌ك پێشتر هه‌رهه‌مان هێز به‌ده‌بابه‌ی به‌عس شكۆی شكاندبوو.راسته ئه‌وه‌ی كه پارتی به‌رامبه‌ر گۆرانیكرد كرده‌یه‌كی هه‌ره نایاسایی و نادیموكراسیبوو،به‌ڵام دواجار ئه‌مه پارتیه و ئه‌و هێزه‌ی كه ئاگره‌كه‌ی لێ نزیكده‌بێته‌وه،ئیدی نه‌حیزبه‌و نه دیموكراته و نه كوردستانیه،به‌ڵكو ده‌بێته گورگێكی هار ده‌ست بۆ هه‌موو شتێك ده‌بات،ئیدی ئه‌مه شوناسی پارتیه.به‌ڵام ئه‌مه نالۆژیكی و خۆش خه‌یاڵی گۆڕانبوو كه پێی وابوو به رێكه‌وتنامه‌یه‌ك له‌گه‌ڵ پارتی،ده‌توانێت ببێته قوتبێكی به‌هێز له ده‌سه‌ڵات وحكومرانی ئه‌م وڵاته،وه هه‌روه‌ها جێگای یه‌كێتی بگرێته‌وه.كه پێموایه له‌ماوه‌ی رابردودا یه‌كێك له‌هه‌ره هه‌ڵه گه‌وره‌كانی یه‌كێتی و گۆڕان ئه‌وه‌بوه،كه هه‌رچیان له‌ده‌ست هاتبێت كردیان له پێناو سڕینه‌وه‌ی یه‌كتردا،كه ئه‌مه‌ش هێنده پارتی قه‌ڵه‌وكردوه كه ئێستاكه نه‌ك به یه‌كێتی و گۆڕان به‌ڵكو به یارمه‌تی ئیسلامیه‌كانیش ناتوانن پارتی زه‌عیفبكه‌ن یاخود سازشی پێبكه‌ن.\nئێستاكه گه‌ر به دیوێكی واقیانه و دور له ته‌عه‌سوبی حیزبی له دۆخی هه‌رێم بنوارین،بزوتنه‌وه‌ی گۆران له دوخێكی باشدانیه،له‌و دوخه‌دانیه كه هه‌ندێك فاڵگره‌وه‌و ده‌روێشی ئه‌و بزوتنه‌یه بانگه‌شه‌یان بۆده‌كرد،كه پێیان وابوو گۆران له‌به‌رده‌م دوو رێگادایه كه هه‌ردوو ڕێگاکە ئه‌م هێزه ده‌باته كه‌شكه‌لانی فه‌له‌ك.به‌ڵام ئه‌و هه‌ڵسوكه‌وته‌ی كه پارتی دژ به‌گۆران له‌ژیر پاساویی سوتاندنی بارگاكانیان له ده‌ڤه‌ری سلیمانی كردی،به‌ده‌ر له‌دیوه قێزه‌ونه‌كه‌ی هه‌نگاوێكی زیره‌كانه‌بوو،به دروستكردنی قه‌یرانیكی تر مه‌له‌فی سه‌روكایه‌تی هه‌ێم له سه‌ر مێزی گوفتوگۆكان كه به شێوه‌یه‌كی كاتیش بێت هه‌ڵگیرا،وه گۆرانیشیان له‌كۆل خۆیانكرده‌وه.ئێستاكه به ئه‌مری واقع بارزانی سه‌رۆكی هه‌رێمه‌و كه‌سیش باسی ناكات،ته‌نیا هه‌ندێك فاسیلاتی كه‌ی ئین ئین نه‌بێت،كه زیاتر ره‌دفعلی فه‌سڵكردنی وه‌زیره‌كانیانه.وه به‌ره چوار قۆڵێكه‌ش خۆمان خۆش،به‌بێ ئه‌وه‌ی گه‌ردی ئیحراجی چوبێته سه‌ر شانی هیچ لایه‌ك له‌و سێ لایه‌نه‌ی كه له به‌ركه‌ی گۆراندابوون. تا دوا هه‌نگاو له په‌رله‌مان له‌گه‌ڵ گۆراندا رۆیشتن،(جگه له بایكوتكردنی پێنج ئه‌ندامی هه‌ولێرو دهۆكی یه‌گرتوو) به‌شداری دانیشتنه‌كانی 19ی ئابیشیانكرد و وه هه‌روه‌ها له كۆبونه‌وه‌كانی پێنج قوڵیش هه‌ر له‌پال گۆڕاندا له‌سه‌ر به په‌رله‌مانیكردنی سیسته‌مه‌كه مكوربوون،وه‌ئێستاكه‌ش،گه‌ر بۆ ئیعلام و له‌به‌ر دڵی جه‌ماوه‌ره‌كه‌شیانبێت سوربونی خۆیان له‌سه‌ر هه‌مان پرنسیپ دوپاتده‌كه‌نه‌وه،ته‌نانه‌ت تا ئه‌و راده‌یه‌ش ده‌رۆن كه هه‌ندیك له سه‌ركرده‌و كادره‌كانیان رایده‌گه‌ینن كه بارزانی به سه‌رۆكی شه‌رعی نازانن.به‌ڵام ئێستاكه بڵێن ونه‌ڵێین له‌ته‌ك گۆرانین.هه‌رچه‌ند گۆڕان له خیتابه‌كانیدا روڵیان به پۆزه‌تیف نیشانده‌دات(كه پێموایه زیاتر موجامه‌له‌ی سیاسیه،نه‌ك پشاندانی روڵی حه‌قیقیان)چونكی به واقعی حاڵ به‌ره‌ی چوارلایه‌نه‌كه پاش "كوده‌تاكه‌ی پارتی به‌سه‌ر گۆراندا" هه‌ڵوه‌شاوه‌ته‌وه. گه‌ر به پێوه‌ری هاوپه‌یمانی بوایه ده‌بوو سێ لاینه‌كه‌ی تر پاش ده‌ركردنی وه‌زیره‌كانی گۆڕان وه‌ك كارتێك به‌رامبه‌ر پارتی و هاوسۆزی بۆ گۆڕان بایكۆتی حكومه‌تیان بكردایه،ته‌نیا ئه‌وه‌نه‌بێت پاش روداوه‌كه،له‌كۆبونه‌وه‌یه‌كی سێ لایه‌نه‌كه (به بێ گۆڕان !!) رایانگه‌یاند كه وه‌زاره‌ته‌كانی گۆڕان پڕناكه‌ینه‌وه.كه هه‌ر كۆبونه‌وه‌ی ئه‌و سێ لایه‌نه به‌بێ گۆڕان ده‌رخه‌ری كه‌رتبونی به‌ره چوارقۆڵێكه‌بوو.به‌ڵام له په‌وه‌ست به رۆڵی یه‌كێتی نیشتمانی كوردستان به‌ده‌ر له حیسابكردن بۆ ئه‌خلاقی هاوپه‌یمانێتی و نیه‌تی تۆله‌كردنه‌وه‌ی یه‌كێتی له‌گۆران (كه له‌كۆنگره روژنامه‌نوسێكه‌ی سێ لایه‌نه‌كه مه‌لابه‌ختیار كای كۆنی به‌به‌كرد،گوتی ئێمه وه‌زاره‌ته‌كانی گۆڕان وه‌رناگرین كه له‌كاتێكدا،كاتی خۆی گۆران وه‌زاره‌ته‌كانی ئێمه‌ی وه‌رگرت) كارێكی باشیكرد كه له حكومه‌ت نه‌كشایه‌وه.چونكه به‌هۆی ئه‌و واقیعه‌ی له‌م هه‌رێمه‌دا سه‌روه‌ره،كشانه‌وه‌ی یه‌كێتی له‌وكاته‌دا ئۆتۆماتیكیه‌ن جاردانی دوو ئیداره‌یبوو،كه ئه‌وكات به‌شێكی ئۆباڵی ئه‌و روداوه ده‌كه‌وته سه‌ر شانی چوار لایه‌نه‌كه،كه پارتی بكه‌ری راسته‌قینه‌یبوو.\nیه‌كێك له هه‌ڵه‌كانی تری گۆڕان كه خۆی به شانازی و داهێنانێكی گه‌وره‌ی ناوزه‌نده‌كات،دانانی كه‌سێكی گه‌نجی كه‌م ئه‌زمونبوو بۆ یه‌كێك له‌باڵاترین پۆسته‌كانی ئه‌م هه‌رێمه،كه ئه‌ویش پوستی سه‌رۆكی په‌رله‌مانبوو،كه له‌كاتیكدا ئه‌م بزوتنه‌وه‌یه یه‌كێك له دروشمه سه‌ره‌كیه‌كانی به په‌رله‌مانیكردنی سیسته‌می حكومرانی بوو،كه تیدا په‌له‌مان ببێته تاقه مه‌رجه‌عی خه‌ڵكی كوردستان و كۆی بریارو پرسه گرنگه‌كان له ژێر قوبه‌ی ئه‌و ده‌زگایه‌دا یه‌كلای بكرێته‌وه.كه ده‌بوو پڕ به پێستی ئه‌و دروشم و "پرنسیپه‌یان" به‌هێزترین و كاریزماترین كه‌سایه‌تی بزوتنه‌وه‌كه‌یان بۆ ئه‌و پۆسته دیاربكردایه،تا هێزه كانی تریش ناچاربكه‌ن كه بۆ دانوستاندن و تاوتوێكردنی مه‌له‌فه گرنگه‌كانی ئه‌م وڵاته له‌بری گرده‌كه بچونایه‌ته په‌رله‌مان. واته به‌هێزی و موقه‌ده‌سی و مه‌رجه‌عبونی په‌رله‌مانیان له خۆیانه‌وه ده‌ستپێبكردایه،بیانكردایته دیفاكتۆ. وه‌ئه‌و كات پارتیش به‌و جۆره زاتی جوڵه‌یه‌كی وای نه‌ده‌كرد،كه له‌گه‌ڵ ئه‌م سه‌رۆكه‌ی ئێستای په‌رله‌ماندا كردی (كه ئه‌شێت ئه‌و سه‌رۆكه گریمانه‌ییه‌ش سیاسیانه‌ترو واقیانه‌تر به‌رخوردی له‌گه‌ڵ دۆخه‌كه‌دا بكردایه) ته‌نانه‌ت له بواری رۆژنامه‌وانیشدا شتێك هه‌یه پێی ده‌لێن به‌های هه‌واڵ ،بۆنمونه گه‌ر سه‌رۆكی په‌رله‌مان نه‌وشیروان مسته‌فا بوایه،له‌گه‌ڵ سه‌رۆكی هه‌رێم كۆببویاته‌وه یاخود رایبگه‌یاندایه كه بارزانی ویلایه‌ته‌كه‌ی به‌كۆتاهاتوه،به‌هایه‌كی گه‌وره‌ی هه‌واڵی هه‌بوو،ده‌بوه ریزبه‌ندی یه‌كه‌مینی هه‌واڵ،به‌ڵام هه‌مان چالاكی كه دكتۆر یوسف ئه‌نجامی ده‌دات له ریزبه‌نی هه‌واڵدا ده‌كه‌وێته دوای هه‌واڵی سه‌ردانیكردنی فازل میرانی بۆ گرده‌كه!!\nده‌رئه‌نجام ده‌گه‌ینه ئه‌و راستیه‌ی خوێندنه‌وه‌كانی گۆران بۆ به‌شداریكردن له ده‌سه‌ڵات،به‌م بونیاد و فۆرمه‌یه‌وه،هه‌نگاونانێكی ستراتیجیانه نه‌بوو.خه‌سڵه‌تی ئه‌م بزوتنه‌وه‌یه هه‌ر له‌سه‌رتای دروستبونیه‌وه وابوه،كه هه‌میشه له دۆخی نا ئارامی وپشێویی سیاسی و به جورێك له‌جۆره‌كان فه‌وزادا گه‌شه‌ده‌كات،نه‌ك ئه‌و ئارامیه سیاسیه‌ی كه له‌گه‌ڵ هێزێكی وه پارتیدا له‌سه‌ری رێكه‌وتبوون.كه لای به‌شێكی به‌رفراوانی جه‌ماوه‌ره‌كه‌ی به‌تایبه‌ت له ناوچه‌ی سلێمانیدا ره‌فزكراوه،هه‌ربۆیه گۆران ناتوانێت پارێزگاری له‌و پانتاییه جه‌ماوه‌ریه‌ی بكات كه‌به شوناسی ئوپۆزیسیونبون و هه‌ڵوێسته ره‌خنه‌گرانه‌كه‌یه‌وه ئیستسماری كردوون.كه له‌كاتێكدا له ده‌سه‌ڵاتدابێت.بۆیه ده‌بێت گۆڕان خۆی ساغبكاته‌وه،كه به‌بروای من باشترین كاتیش بۆ ئه‌م خۆ ساغكردنه‌وه‌یه،له‌م دوخه‌یه ئێستایه‌تی،كه له‌ئێستادا واقعی ئه‌م بزوتنه‌وه‌یه ئه‌وه‌یه نه له‌نێو ده‌سه‌ڵاته،نه له ئوپۆزیسیوندایه.ئه‌گه‌ر چاوی له فراوانكردنی پانتایه جه‌ماوه‌ریه‌كه‌یه‌تی و گه‌ره‌كێتی ناره‌زایه‌تیه‌كانی جه‌ماوه‌ر قوتبدات،ده‌بێت فاتیحه بۆ چونه‌وه نێو ده‌سه‌ڵات دابدات.وه ئه‌گه‌ر خواست و ویسته‌كانی له ده‌سه‌ڵاتدا ده‌بینێته‌وه،ده‌بێت وه‌ك حیزبه‌كانیتر ته‌نیا به‌و جه‌ماوه‌ره‌ی رازیبێت كه بریاریانداوه تا عاقیبه‌ت گۆرانبن.نه‌ك سیاسیه‌تی خورمژی په‌یره‌وبكات ،كه ده‌شێت هه‌مووكات روبه‌روی هه‌مان واقعی بكاته‌وه،ئه‌و واقعه‌ی كه روشنبێرێك به كه‌وتنه نێو كولانی داخراو پێناسه‌یده‌كات.